
PIESA Ne 1 


FIECARE MIȘCARE 


PERSONAJELE: 


ECATERINA 
FEMEIA ÎN VÂRSTĂ 
ANDRIUȘA (diminutivul de la Andrei) 


ASISTENTA MEDICALĂ 


SE RIDICĂ CORTINA 


O cameră în spital, special amenajată pentru vizitatori. O măsuţă 
mică cu câteva reviste. Alături, o canapea, un fotoliu. Pe perete sunt afișe 
care fac reclamă la medicamente. Ecaterina stă în fotoliu. Se uită la ceas 
de mai multe ori. Intră o femeie în vârstă. 


FEMEIA ÎN VÂRSTĂ. Katea...Din păcate totul e foarte rău... 
Mama ta a murit. 

ECATERINA. Uf! E atât de ciudat să ai sentimente, să simți. Nici 
nu ştii cum să reacționezi? 

FEMEIA ÎN VÂRSTĂ. Mi-aş dori mult să te ajut, dar cum? Sunt cu 
tine, înţelegi? Tu ştii asta. Dar ce-i de făcut? 

ECATERINA. Da. E ciudat. S-ar părea că e o veste îngrozitoare, 
dar eu nu simt asta. Eu nu simt nimic. Am auzit ce mi-ai spus, înțeleg. 
Da. Am primit vestea că mi-a murit mama. Dar ce-i de făcut? Nu ştiu 
cum să reacționez. Probabil că ar trebui să plâng? Dar nu-mi vine. E o 
chestie foarte ciudată. Eu nu simt nimic. 

FEMEIA ÎN VÂRSTĂ. Şi eu mă simt destul de ciudat. Tu ai un 


asemenea necaz. Dar cu ce pot eu să te ajut? Sunt cu tine. Dar ce e de 
făcut? 

ECATERINA. Eu nu știu ce să fac...e așa un sentiment ciudat. De 
fapt, nu e un sentiment, ci mai degrabă un antisentiment. Eu nu simt 
nimic. Probabil e din cauza șocului. Tu ce crezi? Asta-i de la șoc? 
Comportamentul ăsta straniu și neadecvat e, probabil, manifestarea 
şocului. Mi-a murit mama, iar eu nu simt nimic. E o reacţie ciudată, nu-i 
aşa? 

FEMEIA ÎN VÂRSTĂ. Nu ştiu. Tot ce vreau este să te ajut. Dar 
cum? Ce-aş putea eu să fac? Sunt cu tine. Cu tine. Poate ar trebui să bei 
ceva? Să merg până la magazin să-ți cumpăr ceva de băut? 

ECATERINA. Pentru ce? Mai ales dacă trebuie să mergi la 
magazin. Nu e necesar. 

FEMEIA ÎN VÂRSTĂ. Îţi va fi mai uşor, dacă vei bea ceva. Crede- 
mă. Hai! Mă duc să cumpăr un whisky. 

ECATERINA. Nu, nu, nu am nevoie de nimic. Mulţumesc. Nu mă 
simt rău. E ciudat, nu-i aşa? Nu mă simt deloc rău. Dar ar trebui să fie 
invers, nu-i aşa? Ar trebui să-mi fie foarte rău, nu-i așa? Celui, căruia i 
se spune că i-a murit mama, ar trebui să i se facă foarte rău, nu-i aşa? 
Dar mie nu mi-e rău deloc. Eu nu simt nimic. Îţi amintești întâlnirea 
noastră cu Andrei anul trecut? La Kiev? Îți aminteşti? 

FEMEIA ÎN VÂRSTĂ. Bineînţeles. Mi-amintesc și încă foarte bine. 
Și acel restaurant minunat, unde tu ai dansat pentru noi toți. Andrei 
era atât de drăguţ, atât de adevărat. Nu-i așa că el e un om de 
încredere? 

ECATERINA. Da. E adevărat. El e de mare încredere și e un sfânt. 
Adică, nu-i chiar sfânt, dar e foarte aproape de a deveni așa. În orice 
caz, el nu minte niciodată. E greu să crezi așa ceva, dar e adevărat. Eu 
ştiu că el e un astfel de om, un om care nu minte niciodată. 

FEMEIA ÎN VÂRSTĂ. Da, el e minunat. Și felul cum se uita la 
dansul tău. Cum îţi simţea fiecare mișcare. Știi că, atunci când eu te 
privesc dansând, parcă încerc să mă contopesc cu fiecare mișcare a ta. 
De parcă aş vrea să devin un tot unitar cu tine. Şi asta mă copleşește, 
îmi crează aşa o stare... Aşa trebuie privit dansul. După părerea mea, 
toţi ar trebui să privească dansul așa. Bineînţeles că sunt puţini cei 
care se uită în felul ăsta. Aproape nimeni. Uite, el privea aşa. Ce om 
sensibil și delicat. 


Pauză. 
FEMEIA ÎN VÂRSTĂ. Andriușa. 


Pauză. 


FEMEIA ÎN VÂRSTĂ. Bineînţeles, că-mi amintesc. 


Pauză. 

ECATERINA. leri m-a sunat, după jumătate de an în care nu ne- 
am văzut. 

FEMEIA ÎN VÂRSTĂ. Nu v-aţi văzut o jumătate de an? De ce? 

ECATERINA. Nu asta e important. Important este că s-a hotărât 
să mă sune. Am avut o discuţie foarte plăcută. E adevărat, la telefon. 
Dar chiar dacă a fost la telefon, a fost foarte plăcut. Demult n-am mai 
vorbit cu nimeni așa. lar pentru mine a fost o discuţie foarte 
importantă. O discuţie serioasă şi importantă, care s-a întâmplat la 
timpul potrivit. 

FEMEIA ÎN VÂRSTĂ. Cum s-ar zice - ce poate fi mai bun decât 
asta? «O discuţie serioasă şi importantă, care s-a întâmplat la timpul 
potrivit», - ce poate fi mai bun? 


Pauză. 


ECATERINA. Apropo, el trebuie să vină aici dintr-o clipă în alta. 
FEMEIA ÎN VÂRSTĂ. Cum? Cine? Andriuşa? Aici? Acum? 
ECATERINA. Da. Dintr-o clipă în alta. Cât e ceasul? 


FEMEIA ÎN VÂRSTĂ se uită la ceas. 


FEMEIA ÎN VÂRSTĂ. Cinci fără 12 minute. 

ECATERINA. Înseamnă că peste 12 minute. 

FEMEIA ÎN VÂRSTĂ. Andriuşa va veni aici? 

ECATERINA. Da. Ne-am înţeles să ne întâlnim aici. Mi-am zis că 
voi sta aici până la cinci, apoi el va trece să mă ia să cinăm undeva. 


Intră asistenta medicală. In mâna dreaptă are un dosar cu hârtii. 


ASISTENTA MEDICALĂ. Vă rog să mă iertaţi. Îmi pare rău că s-a 
întâmplat așa. Aş dori să... 

ECATERINA. Ne scuzați, ați putea veni puțin mai târziu? Peste o 
jumătate de oră? 

ASISTENTA MEDICALĂ. Da, da, bineînţeles. De fapt e o 
formalitate, ar trebui doar să semnaţi câteva hârtii... 

ECATERINA. Dacă se poate, peste o jumătate de oră... 

ASISTENTA MEDICALĂ. Dar aș mai fi vrut să vă spun... 

FEMEIA ÎN VÂRSTĂ. Vă rugăm mult. Avem de discutat o 
jumătate de oră. Bine? 

ASISTENTA MEDICALĂ. Bine. Revin mai târziu. Poate aveţi 
nevoie de un pahar cu apă? 

ECATERINA. Nu, nu. Nu avem nevoie de nimic. 

FEMEIA ÎN VÂRSTĂ. Doar să discutăm. 

ASISTENTA MEDICALĂ. Mă scuzați. 


Asistenta pleacă. 


ECATERINA. Deci, în curând o să vă vedeţi. 

FEMEIA ÎN VÂRSTĂ. Doamne, e atât de neaşteptat. 

ECATERINA. Cât timp nu v-aţi văzut? 

FEMEIA ÎN VÂRSTĂ. Exact un an. De fapt, noi ne-am văzut doar 
o singură dată. Atunci la Kiev, când tu ai dansat. 

ECATERINA. Va sosi peste câteva minute. 


Pauză. 


FEMEIA ÎN VÂRSTĂ. lartă-mă că mă amestec în viaţa ta privată, 
dar nu pot să nu te întreb... 

ECATERINA. Ce? 

FEMEIA ÎN VÂRSTĂ. El ce vrea? Se pare că-i îndrăgostit de tine, 
nu-i aşa? Din partea lui, asta nu e numai un fel de a-ţi face curte, ci e 
ceva serios, nu-i aşa? 

ECATERINA. Doamne, Dumnezeule! Nu! Nu! Cum poţi să crezi 


aşa ceva? Bineînţeles că nu. Doar e însurat. Nu. Nu e deloc ceea ce-ţi 
imaginezi tu... 

FEMEIA ÎN VÂRSTĂ. Andriuşa e însurat? Vorbeşti serios? E 
însurat? 

ECATERINA. Are și copii. Cred că doi. Și o familie frumoasă. Noi 
doi nu suntem în astfel de relaţii. Doamne! Tu ai crezut tot timpul ăsta 
că noi suntem într-o relație de dragoste ? 

FEMEIA ÎN VÂRSTĂ. Bineînţeles. Eram sigură de asta. Și ce, nu-i 
așa? Fii sinceră şi recunoaște că tu vrei să ascunzi chestia asta! Și eu o 
să-nţeleg, că doar e căsătorit. 

ECATERINA. Doamne! Nu, nu e așa. Tu chiar ești atât de 
proastă? Nu! O nu, tu nu eşti proastă. 

FEMEIA ÎN VÂRSTĂ. Eu nu sunt proastă, eu sunt sigură, ăsta-i 
adevărul. 

ECATERINA. Nu! 

FEMEIA ÎN VÂRSTĂ. Tu ascunzi asta. Sunt sigură. Și acum te 
comporţi aşa pentru că vrei să ascunzi... 

ECATERINA. Eşti o proastă, doamne, ce proastă! Ha, ha, ha! 


Ecaterina râde. 


FEMEIA ÎN VÂRSTĂ. Hai, hai! Nu cred în râsul ăsta! O faci 
intenționat! 

ECATERINA. Nu! Nu mă face să râd. 

FEMEIA ÎN VÂRSTĂ. Ăsta nu e un râs adevărat, e prefăcătorie. 
Te cunosc atât de bine încât văd prin tine. 


Ecaterina are un acces de râs, râde tot mai tare. 


ECATERINA. Nu pot să ascult aşa ceva, încetează să mai spui 
prostii, altminteri o să mor de atâta râs. 

FEMEIA ÎN VÂRSTĂ. Râsul tău nu mă impresionează deloc. Ba 
chiar acum îmi dau seama foarte clar că aveți o relaţie. Acest râs este 
dovada. Recunoaște! 


Ecaterina moare de râs. 


ECATERINA. Te rog! 

FEMEIA ÎN VÂRSTĂ. Aha! În acest râs e ceva tragic şi nesănătos! 
Aha! Te-am prins! Secretul tău e dezvăluit! 

ECATERINA. Te rog mult! 


Ecaterina râde de nu se mai poate opri. Intră Andrei. El se oprește 
în ușă, se uită mirat la ea. 


ECATERINA. Să nu te mire râsul meu. Dacă vei afla motivul, vei 
râde şi tu. 

ANDREI. Pot să vă aduc niște apă? Doriţi? 

ECATERINA. Nu e nevoie de nicio apă. Încetează! Nu e isterie. 
Mie chiar îmi vine să râd. Pfui! 

Ecaterina se mai linişteşte. Andrei intră în cameră, se așează pe 
canapea alături de ea. 


ECATERINA. Pfui! Asta nu e isterie pentru că mi-a murit mama, 
cum probabil te-ai gândit tu. Nu e asta. E pentru că... O vezi pe această 
doamnă? V-aţi cunoscut, îți amintești? 

ANDREI. Bineînţeles, la Kiev. 

FEMEIA ÎN VÂRSTĂ. Adineaori ne aminteam despre asta. 

ECATERINA. Ea crede că noi doi avem o relaţie. Ea crede că 
suntem amanți. 

ANDREI. Mda. E de râs. 

FEMEIA ÎN VÂRSTĂ. De fapt, asta nu e treaba mea. 

ANDREI. De fapt, nu e aşa. 

ECATERINA. Este pur şi simplu imposibil. 

ANDREI. Bineînţeles că teoretic e posibil... 

ECATERINA. Tu doar ai copii. Și îţi iubești soția. 

ANDREI. Păi da. Aşa e. Deşi... Ce e, de fapt, dragostea? Cum s-ar 
zice, e un mare semn de întrebare. 


Pauză lungă. 


FEMEIA ÎN VÂRSTĂ. După părerea dumneavoastră, ce e 
dragostea? Ştiţi cumva??? 


Pauză. 


ANDREI. Știu ce s-a întâmplat. Știu că Alina Pavlovna a murit. 
Mi-au spus jos. Condoleanţele mele. Nici nu ştiu ce să spun. 

FEMEIA ÎN VÂRSTĂ. Și eu aş fi vrut s-o ajut, dar cum? Cu ce? 

ECATERINA. Ce ciudat e. A trecut o jumătate de oră și eu tot nu 
simt nimic tragic. De fapt, eu simt cu totul altceva. E foarte ciudat. Când 
râdeam adineaori, mie chiar îmi venea să râd. lar în timp ce râdeam, 
m-am gândit că probabil acum arăt ca o femeie aflată în isterie din 
cauza morții mamei ei. Dar nu e aşa. Eu râdeam, pentru că era de râs. 
Eu râdeam de ceea ce a spus ea, cum că noi avem o relaţie. Ce prostie. E 
de tot râsul. Și e ciudat. Pentru că eu o iubesc foarte mult pe mama. 
Adică am iubit-o. Am avut o relaţie bună și sinceră, asta până ieri când 
i s-a întâmplat atacul. Dar eu nu simt nimic. Și am râs din cauza glumei 
ăleia. Jur. Din cauza glumei. Jur! E de râs! Să crezi că eu și cu Andrei 
avem o relaţie?! Ce relație?! Doamne! E ridicol. 


Pauză. 


ECATERINA. Atunci, la Kiev, mă uitam la el și mă gândeam: - 
"Doamne, ăsta-i EL”. Da, Andrei. Chiar aşa m-am gândit: „ăsta-i EL”. lar 
când am început să dansez, am simţit asta. Am simțit că „eşti TU”. Mi- 
am început dansul ca de obicei. Adică pentru toată lumea. Apoi dintr- 
odată am simțit... Dacă mă veți crede, dacă mă veți înţelege că eu nu 
exagerez deloc - brusc inima mea mi-a spus: „Ăsta e El!” La fel cum 
scrie adesea în cărți: „inima ei i-a şoptit”. Exact așa s-a întâmplat. Cum 
scrie şi în cărți. Inima mi-a şoptit în timpul dansului. Voi ştiţi că dansul 
este totul pentru mine. Dansul este adevărul meu, sensul meu în viață. 
Și în timpul acestui dans, mi-am auzit inima. lar inima mi-a spus:” Ăsta- 
i EL”. 


Ecaterina îi ia mâna lui Andrei în mâna sa și-l privește în ochi. 


ECATERINA. TU ești. Te iubesc, Andrei. Voiam să-ţi spun asta azi 
şi uite că ţi-am spus-o. 


Andrei o privește în tăcere. Femeia în vârstă s-a întors cu spatele 


la ei şi plânge. Intră ASISTENTA MEDICALĂ. 


ASISTENTA MEDICALĂ. Vă rog să mă scuzați. Înţeleg că sunteţi 
foarte îndurerată. Dar noi trebuie să vă ajutăm. lar ca să vă putem 
ajuta, dumneavoastră trebuie să semnaţi hârtiile acestea. Cum că nu 
doriți autopsia cadavrului și alte câteva hârtii. Doar după asta putem 
transfera cadavrul la morgă. Trebuie semnate. 


Asistenta medicală îi întinde hârtiile Ecaterinei. Ecaterina citește. 
Semnează o hârtie. Apoi a doua hârtie. Apoi se uită la Andrei. Andrei se 
uită la ea. Ecaterina iar semnează. Femeia în vârsta stă într-un colţ și 
plânge. Ecaterina semnează hârtiile. 

COBOARĂ CORTINA 

ACTORII IES ÎN FAȚA CORTINEI, SE ÎNCLINĂ ÎN FAȚA 
PUBLICULUI 

PIESA Ne 2 


ÎN INTERIORUL DANSULUI 


PERSONAJELE: 
ECATERINA 

FEMEIA ÎN VÂRSTĂ 

ANDRIUȘA (diminutivul de la Andrei) 
ASISTENTA MEDICALĂ 

SE RIDICĂ CORTINA 


O cameră în spital, special amenajată pentru vizitatori. In cameră 


- o canapea și două fotolii. Pe perete este o oglindă mare. In cameră se 
află Ecaterina și Andrei. 


ECATERINA. ...Așa şi nu mi-ai răspuns. lartă-mă, dar eu cred ar 
trebui să-mi spui totuși ceva. 

ANDREI. Da, da, bineînţeles. Dar mă gândesc că acum nu e cel 
mai potrivit moment pentru asta. 

ECATERINA. Andrei, înțelege te rog că pentru mine n-a fost 
deloc uşor să fac această destăinuire. Doar sunt femeie şi prima mi-am 
împărtăşit dragostea . 

ANDREI. Vrei să discutăm despre asta aici, sau mergem undeva 
să mâncăm și să bem ceva? 

ECATERINA. Aici și acum. 

ANDREI. Bine. Facem cum vrei tu. 


Pauză lungă. 


ECATERINA. Am înţeles. Tu nu mă iubeşti. 
ANDREI. lartă-mă. 


Pauză. 


ANDREI. Eu îți admir dansul. Sunt de-a dreptul fermecat de el. 
Când te privesc dansând, simt cum mă unesc cu tine, cu Dumnezeu, cu 
natura. Dar asta nu e ca și dragostea pe care eu o simt față de soția 
mea. Eu îmi iubesc soţia. Și vreau să trăiesc alături de ea până la 
sfârșitul vieţii. Îmi pare foarte rău. 


Pauză. 

ECATERINA. Mă doare atât de mult... 

ANDREI. Și ce-i de făcut? 

ECATERINA. În situaţia dată, nu e nimic de făcut. 


Pauză. 


ECATERINA. Ce prost a ieşit totul. Eu am crezut că sentimentul e 
reciproc. Eram sigură de tine, dar uite că am greșit. Și această greșeală 
mă doare foarte tare. 


Pauză. 


ECATERINA. Mă doare atât de tare. 

ANDREI. Ce-aș putea face pentru tine? 

ECATERINA. Nimic. Ar trebui să nu ne mai vedem o perioadă. 
Bine? 

ANDREI. Bineînţeles, cum zici tu... deși eu o să-ți simt lipsa... A 
ta şi a dansului tău. 

ECATERINA. Asta e. Dar va trebui să nu vii o perioadă nici la 
reprezentațiile mele. 

ANDREI. Îmi pare foarte rău că-ţi pricinuiesc o asemenea 
durere. Crede-mă Katea, durerea va trece. E doar un sentiment. lar 
sentimentele întotdeauna trec. E nevoie doar de timp. Rabdă puțin și 
timpul va şterge această dragoste din inima ta. 

ECATERINA. Probabil că nu știi nimic despre inimă. Tu nu ştii că 
inima și dragostea sunt unul și același lucru? Cine nu are parte de 
dragoste, n-are nici inimă. Ţin una de alta... Se poate să nu ştii aşa 
ceva? Îmi pare rău dacă nu ştiai asta, îmi pare foarte rău. 

ANDREI. Katea, în mine există dragoste. Dragostea mea se află în 
inima mea. Doar că această dragoste e față de altă femeie. Eu iubesc o 
altă femeie. lartă-mă, Katea, dar a trebuit să-ți spun asta. Tu m-ai silit 
să ţi-o spun. lartă-mă. Îmi pare rău foarte rău pentru tine. lartă-mă. 


ANDREI se ridică și pleacă. Ecaterina stă în fotoliu, ceafa și 
spatele ei se reflectă în oglinda de pe perete. 

Pauză. Ecaterina se examinează în oglindă. Intră femeia în 
vârstă. 


FEMEIA ÎN VÂRSTĂ. Katea.... Katea...Din păcate totul e foarte 
rău... Mama ta a murit. 

ECATERINA. Uf! E atât de ciudat să ai sentimente, să simți. Nici 
nu ştii cum să reacționezi? 

FEMEIA ÎN VÂRSTĂ. Mi-aş dori mult să te ajut, dar cum? Sunt cu 


tine, înţelegi? Tu ştii asta. Dar ce-i de făcut? 

ECATERINA. Da. E ciudat. S-ar părea că e o veste îngrozitoare, 
dar eu nu simt asta. Eu nu simt nimic. Am auzit ce mi-ai spus, înțeleg. 
Da. Am primit vestea că mi-a murit mama. Dar ce-i de făcut? Nu ştiu 
cum să reacționez. Probabil că ar trebui să plâng? Dar nu-mi vine. E o 
chestie foarte ciudată. Eu nu simt nimic. 

FEMEIA ÎN VÂRSTĂ. Şi eu mă simt destul de ciudat. Tu ai un 
asemenea necaz. Dar cu ce pot eu să te ajut? Sunt cu tine. Dar ce e de 
făcut? 

ECATERINA. Eu nu știu ce să fac...e așa un sentiment ciudat. De 
fapt, nu e un sentiment, ci mai degrabă un antisentiment. Eu nu simt 
nimic. Probabil e de la șoc. Tu ce crezi? Asta-i de la șoc? 
Comportamentul ăsta straniu și neadecvat e, probabil, manifestarea 
şocului. Mi-a murit mama, iar eu nu simt nimic. E o reacţie ciudată, nu-i 
aşa? 

FEMEIA ÎN VÂRSTĂ. Nu ştiu. Tot ce vreau este să te ajut. Dar 
cum? Ce-aş putea eu să fac? Sunt cu tine. Cu tine. Poate ar trebui să bei 
ceva? Să merg până la magazin să-ți cumpăr ceva de băut? 

ECATERINA. Pentru ce? Mai ales dacă trebuie să mergi la 
magazin. Nu e necesar. 

FEMEIA ÎN VÂRSTĂ. Îţi va fi mai uşor, dacă vei bea ceva. Crede- 
mă. Hai! Mă duc să cumpăr un whisky. 

ECATERINA. Nu, nu, nu am nevoie de nimic. Mulţumesc. Nu mă 
simt rău. E ciudat, nu-i aşa? Nu mă simt deloc rău. Dar ar trebui să fie 
invers, nu-i aşa? Ar trebui să-mi fie foarte rău, nu-i așa? Celui, căruia i 
se spune că i-a murit mama, ar trebui să i se facă foarte rău, nu-i aşa? 
Dar mie nu mi-e rău deloc. Eu nu simt nimic. Îţi aminteşti întâlnirea 
noastră cu Andrei anul trecut? La Kiev? Îți aminteşti? 

FEMEIA ÎN VÂRSTĂ. Bineînţeles. Mi-amintesc și încă foarte bine. 
Și acel restaurant minunat, unde tu ai dansat pentru noi toți. Andrei 
era atât de drăguţ, atât de adevărat. Nu-i așa că el e un om de 
încredere? 

ECATERINA. Da. E adevărat. El e de mare încredere și e un sfânt. 
Adică, nu-i chiar sfânt, dar e foarte aproape de a deveni așa. În orice 
caz, el nu minte niciodată. E greu să crezi așa ceva, dar e adevărat. Eu 
ştiu că el e un astfel de om, un om care nu minte niciodată. 

FEMEIA ÎN VÂRSTĂ. Da, el e minunat. Şi felul cum se uita la 


dansul tău. Știi, pentru mine e foarte important cum privesc oamenii 
dansul. De mult timp urmăresc cum se uită oamenii la un dans. Eu 
merg des să văd cum se interpretează dansul. Și nu mă pot abţine să nu 
urmăresc oamenii din public. Urmăresc cum se uită. Şi am părerea mea 
în acestă privință. Eu sunt sigură că dansul nu trebuie să-l vezi, ci să-l 
asculți. Dar să nu-l asculţi cu urechile ci cu întrega ta făptură. Trebuie 
să te contopeșşti cu dansatorul, trebuie să laşi dansul să pătrundă în 
tine, trebuie să i te dăruiești şi atunci el va pune stăpânire pe toată 
fiinţa ta. Și atunci când tu și dansatorul devii un tot unitar, atunci toţi 
cei care privesc dansul devin un tot unitar, devin toți un dans. Și nu 
mai există dansator atunci, nu există nici spectator, există doar dansul 
şi nimic mai mult. Dar nu toți pot să privească aşa. 


Pauză. 


ECATERINA. El așa privea. 

FEMEIA ÎN VÂRSTĂ. Da, el privea corect. E adevărat că uneori 
era distras, dar cred că asta se întâmpla de la șocul emoţional foarte 
puternic. 


Pauză. 

FEMEIA ÎN VÂRSTĂ. Andriușa. 

Pauză. 

FEMEIA ÎN VÂRSTĂ. Bineînţeles că îmi amintesc. 
Pauză. 


ECATERINA. Mă mir că nu v-aţi întâlnit acum. 

FEMEIA ÎN VÂRSTĂ. Nu ne-am întâlnit? Cum puteam să ne 
întâlnim? 

ECATERINA. Acum cinci minute el a fost aici. 

FEMEIA ÎN VÂRSTĂ.Cum? Ce tot spui? Andriuşa? Unde? Aici? 

ECATERINA. Da. A fost aici. Eu l-am rugat să vină. Aveam să-i 
spun ceva important, iar eu nu puteam să plec de aici pentru că mamei 


i se făcuse mai rău. 
Intră asistenta medicală. In mâna dreaptă are un dosar cu hârtii. 


ASISTENTA MEDICALĂ. Vă rog să mă iertaţi. Îmi pare rău că s-a 
întâmplat așa. Aş dori să... 

ECATERINA. Ne scuzațţi, ați putea veni puțin mai târziu? Peste o 
jumătate de oră? 

ASISTENTA MEDICALĂ. Da, da, bineînțeles. De fapt e o 
formalitate, ar trebui doar să semnaţi câteva hârtii... 

ECATERINA. Dacă se poate, peste o jumătate de oră... 

ASISTENTA MEDICALĂ. Dar aș mai fi vrut să vă spun... 

FEMEIA ÎN VÂRSTĂ. Vă rugăm mult. Avem de discutat vreo 
jumătate de oră. Bine? 

ASISTENTA MEDICALĂ. Bine. Revin mai târziu. Poate aveţi 
nevoie de un pahar cu apă? 

ECATERINA. Nu, nu. Nu avem nevoie de nimic. 

FEMEIA ÎN VÂRSTĂ. Doar să discutăm. 

ASISTENTA MEDICALĂ. Mă scuzați. 


Asistenta pleacă. 
ECATERINA. Dansul meu se naște întotdeauna din inima mea. 
Pauză. 


FEMEIA ÎN VÂRSTĂ. Știu că mama ta încă din copilărie și-a dorit 
să devină dansatoare, de aceea ea iubea dansul tău. Acum ea dansează 
împreună cu tine, acum ea dansează în inima ta. Aveţi un dans pentru 
voi două. 

ECATERINA. Probabil că e așa. Dar eu deocamdată nu simt 
nimic. Probabil că trebuie să mai treacă timp ca eu să conșştientizez cu 
adevărat ce s-a întâmplat. 

FEMEIA ÎN VÂRSTĂ. Katea, mama ta a reușit să-ţi transmită 
acest har minunat. Harul de a simţi atât de profund propria ta inimă. 
Ăsta este cel mai important lucru. Pentru că dansul tău se naşte din 
inima ta. lar inima este, probabil, Dumnezeu sau însăși natura. De fapt, 


n-are importanță cum se numește. Importantă este esența. 
Intră ANDREI. 


ANDREI.. Știu ce s-a întâmplat. Ştiu că Alina Pavlovna a murit. 
Mi-au spus jos şi am hotărât să mă-ntorc. Condoleanţele mele. Nici nu 
ştiu ce să zic. 

FEMEIA ÎN VÂRSTĂ. Bună ziua, Andriuşa. Ne-am cunoscut 
cândva, mă mai ţineţi minte? 

ANDREI.. Bineînșeles, că vă ţin minte. Ne-am cunoscut la Kiev. 

FEMEIA ÎN VÂRSTĂ. Katea dansa şi totul era atât de minunat! 
Mi-amintesc perfect cum priveaţi dansul ei.. 

ANDREI. Katea, eu te-am mințit. Tot ce ţi-am spus, de la început 
până la sfârşit, totul a fost o minciună. Eu pur și simplu m-am speriat. 
M-am speriat de ceea ce va fi. M-am speriat de responsabilitate. M-am 
obișnuit să cred că totul se ține pe umerii mei, tot ce mă-ncojoară, 
chiar și globul pământesc. Tot timpul am impresia că eu controlez 
totul. Mă gândesc ce va fi cu soția mea, cu copiii mei, fiind convins că 
fără mine ei nu se vor descurca. Sunt un grandoman, Katea, de aceea 
m-am speriat. Sunt un laş, Katea. Și te-am minţit, pentru că te iubesc. 
Eşti de mult timp în sufletul meu, dar n-am avut curajul să-ți spun asta. 
Din pricina acestui sentiment al responsabilităţii. De aceea, mi-am 
propus să te mint. Dar când am aflat că mama ta a murit, m-am gândit 
că tu vei fi acum foarte îndurerată, lipsită de vreun strop de 
bucurie.Vreau să-ţi ofer această bucurie, pe care o merităm amândoi. 
Nu mai pot să trăiesc doar de dragul egoismului meu. Nu mai pot să 
mint şi să mă mint. Am ajuns atât de complexat, afundându-mă în 
minciună. Te iubesc. 


Ecaterina se ridică, se apropie de Andrei, îl îmbrățișează. Se 
așează amândoi pe canapea, strâns lipiţi unul de celălalt. Femeia în 
vârstă s-a întors cu spatele la ei și plânge. Intră ASISTENTA MEDICALA. 


ASISTENTA MEDICALĂ. Vă rog să mă scuzați. Înţeleg că sunteţi 
foarte îndurerată. Dar noi trebuie să vă ajutăm. lar ca să vă putem 
ajuta, dumneavoastră trebuie să semnaţi hârtiile acestea. Cum că nu 
doriți autopsia cadavrului și alte câteva hârtii. Doar după asta putem 


transfera cadavrul la morgă. Trebuie semnate. 


Asistenta medicală îi întinde hârtiile Ecaterinei. Ecaterina citește. 
Semnează o hârtie. Apoi a doua hârtie. Apoi se uită la Andrei. Andrei se 
uită la ea. Ecaterina iar semnează. Femeia în vârsta stă într-un colț și 
plânge. Ecaterina semnează hârtiile. 


COBOARĂ CORTINA 


ACTORII IES ÎN FAȚA CORTINEI, SE ÎNCLINĂ ÎN FAȚA 
PUBLICULUI 


PIESA Ne 3 


TU SIMȚI 


PERSONAJELE: 
ECATERINA 

ALINA PAVLOVNA 
FEMEIA ÎN VÂRSTĂ 
ASISTENTA MEDICALĂ 


CORTINA SE RIDICĂ 

O cameră în spital, special amenajată pentru vizitatori. O măsuţă 
mică cu câteva reviste. Patru fotolii. Pe perete o pictură - reproducere 
alcătuită din puzzle .În cameră se află Ecaterina și Alina Pavlovna. Alina 
Pavlovna se uită la ceas. Se uită la ceas de mai multe ori. 


Pauză. 


ECATERINA. Mamă, am avut o discuţie foarte serioasă cu 
Andrei. l-am spus totul. Despre sentimentele mele. l-am spus că-l 


iubesc. 
Pauză. 


ALINA PAVLOVNA. Da... Am presimțţit că asta se va întâmpla în 
curând. Și ce ţi-a răspuns? 

ECATERINA. A tăcut mult timp. Mult timp. Apoi....Apoi mi-a spus 
că el își iubește soţia şi a plecat. 

ALINA PAVLOVNA. Vai! Ce necaz. Probabil că te doare foarte 
tare? 

ECATERINA. În acea clipă, pentru mine lumea întreagă s-a 
prăbușit. Am simţit o durere insuportabilă. 

ALINA PAVLOVNA. Draga mea, îmi pare atât de rău. Ce-aș putea 
face pentru tine, fetița mea? 

ECATERINA. Pentru mine e important să-ți povestesc iar tu să 
mă asculți şi să încerci să mă-nţelegi. 

ALINA PAVLOVNA. Da. Din păcate, acum eu doar atât mai pot să 
fac: să ascult şi să-nțeleg. 

ECATERINA. Și să accepţi, mamă. Să accepţi viața mea și tot ce 
se-ntâmplă în ea așa cum e. Mamă, pentru mine asta e foarte 
important. 

ALINA PAVLOVNA. Întotdeauna m-am străduit să fac asta. 

ECATERINA. Eu apreciez foarte mult asta, de aceea pentrtu 
mine e important să-ți povestesc ce s-a întâmplat. E cel de - al doilea 
lucru important în viața mea. Primul, pe care a trebuit să-l accepti, a 
fost dansul. Deşi nu l-ai acceptat de la început, ba chiar te-ai îmbolnăvit 
din cauza asta. 

ALINA PAVLOVNA. Dar l-am acceptat până la urmă și nu vreau 
să-mi mai reaminteşti despre asta. Referitor la suferința ta de acum, eu 
nu numai că o accept, dar te rog să mă crezi că încerc să trec prin asta 
împreună cu tine. Aş vrea să mă doară la fel de mult ca și pe tine. Să 
simt ceea ce simţi tu. 

ECATERINA. Uite, de aceea am și hotărât să-ți povestesc totul 
aşa cum s-a întâmplat. Ca tu să poţi înțelege cum m-am simţit eu. La 
început a fost o durere cumplită. La fel de cumplită ca și atunci în 
Delhi, când s-a născut dansul meu. Durerea asta e ca o bucată de fier 
încins înfipt în inimă. Așa a început. 


ALINA PAVLOVNA. Doamne, ce milă mi-e de tine! 
Pauză. 


ECATERINA. Dar după aceea Andrei s-a întors. Și a recunoscut 
că a minţit, că a avut un moment de slabiciune. Că s-a temut că-și 
trădează soţia şi copiii. Doar că apoi a înțeles că trădarea nu în asta 
constă, de fapt. Trădare, de fapt, e minciuna. lar el demult își minte 
soţia pentru că mă iubeşte pe mine. El a spus că pe mine mă iubeşte. El 
mă iubește, mamă. Suntem atât de fericiți. Sunt fericită, mamă. Sunt 
fericită ca și atunci când a s-a născut dansul meu în Delhi. Totul se 
aseamănă atât de mult. La început, o durere cumplită, apoi o bucurie 
imensă! Asta s-a întâmplat, mamă. Acum ştii totul. Şi te rog să accepți 
asta... 


Pauză. 

ALINA PAVLOVNA. Da. S-a întâmplat exact ca şi atunci. 
ECATERINA. Exact ca şi atunci! 

ALINA PAVLOVNA. Da. 


Pauză. 


ECATERINA. Şi exact ca şi atunci, te rog să accepţi asta. Pentru 
mine e foarte important ca tu să mă aprobi. 


Pauză. 

ALINA PAVLOVNA. Asta e o relaţie nefericită. Andrei e căsătorit, 
are copii. E o poveste nefericită şi o dragoste nefericită. 

Pauză. 


ALINA PAVLOVNA. lar o dragoste nefericită nu poate fi 
adevărată. 


Pauză 


ALINA PAVLOVNA. Dragostea nu poate să însemne nefericire. La 
fel cum nefericirea nu poate fi dragoste. 


Pauză.. 


ECATERINA. Nu ştiu de ce, dar am fost sigură că asta vei spune. 
Eram pregătită să aud aşa ceva. 


Pauză. 


ECATERINA. De când mă ştiu, eu n-am fost pentru tine doar o 
fiică, ci şi prietenă de suferință. Tu m-ai crescut ca pe o prietenă foarte 
necesară ție pentru nefericirea ta. Cele două lucruri, la care tu ai visat 
şi care nu s-au împlinit, „dansul” şi „dragostea”, te-au făcut nefericită. 
Ţi-ai dorit să ajungi o mare dansatoare și n-ai reușit. Ai visat la 
dragoste și n-ai avut-o. Aveai nevoie de o prietenă cu care să împarți 
această suferință şi nefericire şi ai decis să ţi-o faci în persoana 
propriei fiice. Dar, din nefericire pentru tine, fata ta a ajuns o mare 
dansatoare şi și-a întâlnit dragostea adevărată. Cu asta, de fapt, nu te 
poți tu împăca. Deşi am bănuit demult asta, abia acum mi s-a confirmat 
definitiv. Acum câțiva ani ţi-am arătat pentru prima oară dansul 
„Delhi”. Atunci am văzut în ochii tăi furie, nicidecum bucurie. Era 
invidia. Așa am crezut şi atunci, dar pentru că mai târziu tu parcă 
acceptaseşi dansul meu, mi-am zis că te-am judecat greşit, că e pur şi 
simplu o reacție mai ciudată la dansul meu destul de straniu. Dar 
acum, acum știu sigur că era invidia. Pentru că şi acum s-a repetat 
aceeași chestie,aceeaşi reacție. Exact ca atunci. Tu nu poţi accepta, nu 
poţi fi de acord cu fericerea mea. Tu nu ai nevoie de noțiunea de 
fericire. Tu nu vrei s-o auzi și s-o accepți, deși ea năvălește de peste tot. 
Mamă, auzi adevărul încă o dată: fericirea există! Să-ţi dansezi dansul 
şi să-ți iubeşti iubitul asta şi e fericirea! 


Pauză. 


ALINA PAVLOVNA. Da, totul e exact ca atunci... 
ECATERINA. Totul e exact ca atunci! 


Intră ASISTENTA MEDICALĂ. 


ASISTENTA MEDICALĂ. Îmi cer scuze că vă întrerup. Alina 
Pavlovna, trebuie să mergeţi în salon. Peste cinci minute va veni 
doctorul să vă consulte. 

ALINA PAVLOVNA. Da, da, vin imediat. Încă două minute 
durează, să terminăm discuţia. 

ASISTENTA MEDICALĂ. Vă aştept în salon. 


ASISTENTA MEDICALĂ iese. 


ALINA PAVLOVNA. Iar acum îţi voi spune ce cred eu. Voi fi la fel 
de concisă ca și tine. Pe mine mă înfurie nu dansul tău, ci conţinutul, 
sensul dansului tău. Tu ridici în slăvi tragedia, mizeria și durerea. Tu 
numești durerea fericire și asta te fericeşte.Tu transformi durerea în 
fericire şi eşti fericită. Durerea nu poate fi fericită, doar tu eşti fericită 
şi pe mine asta mă exasperează. Tu prezinţi năzuinţele ca pe o 
realitate, ca pe o certitudine. Tu iei viețile săracilor, bolnavilor, 
oamenilor suferinzi din Delhi, oameni profund nefericiţi, și faci din 
asta un dans frumos, pe care toți îl admiră. Tu ai devenit celebră 
înălțând în slavi nefericirea și durerea unor oameni. Tu dansezi și 
culegi lauri, iar cei despre care tu dansezi mor din pricina sărăciei şi a 
bolilor. Tu devii fericită aratând nefericirea altora. Asta nu pot eu să 
accept. La fel şi cu Andrei. Tu iubeşti pe cineva care şi-a trădat, şi-a 
înşelat familia. Îl iubeşti pe cel care i-a nefericit pe alţii. Voi doi sunteți 
fericiți, dar soţia și copii lui - nu! Fericirea voastră e obținută cu prețul 
nefericirii altora. Împotriva acestei chestii mă revolt eu. Și sunt 
nefericită nu pentru că tu eşti fericită. Sunt nefericită nu pentru că am 
cancer la stomac. Deşi, şi din cauza asta. Dar mai ales sunt nefericită 
pentru că eu văd viața ca pe o durere, ca pe un necaz. Și așa și e. Viaţa e 
durere și necaz! Da! Și așa am crezut dintodeauna. Așa gândeam și 
până să-mi pună diagnosticul. 

ECATERINA. Mamă, te-au operat, operaţia a reușit, tu nu mai ai 
cancer, și tu ştii asta. Îți place să ţi le inventezi. 


ALINA PAVLOVNA. Încetează să-ţi mai creezi iluzii referitor la 
viața mea. Viața mea nu va deveni mai nefericită, pentru că ea şi așa e 
nefericită. Viaţa e de la sine nefericită, nu din cauza vreunei pricini. Ce 
mă înfurie cel mai tare în viața asta este atitudinea și poziţia ta. Până şi 
nefericirea mamei tale e pentru tine o posibilitate de fericire. N-o să 
mă mir dacă după moartea mea îţi vei crea un alt dans «Nefericirea 
mamei mele». Așa ești tu construită: să-ți clădești fericirea pe 
nefericirea altora. lartă-mă, dar cu asta nu pot să fiu de acord. lar 
discuţia pe această temă o consider închisă pentru totdeauna. 


Alina Pavlovna se ridică și merge spre ușă. 


ECATERINA. Fericirea există, mamă. Sper să poţi și tu 
conștientiza asta. 


Alina Pavlovna se oprește în ușă. 


ALINA PAVLOVNA. Viaţa e suferinţă, fata mea. Îţi doresc să te 
convingi de asta cât mai curând. 


Alina Pavlovna iese. Ecaterina stă în fotoliu, alături e măsuța 
pentru reviste. Pe perete e reproducerea unui puzle, lipită pe un carton. 


Intră Femeia în vârstă. 


FEMEIA ÎN VÂRSTĂ. Katea....Din păcate totul e foarte rău... Olga, 
soţia lui Andrei s-a sinucis. A luat ceva medicamente. Copiii erau cu 
Andrei. Se plimbau. M-a sunat Andrei, dar el e în așa o stare că n-a 
putut să-mi explice clar situația. Mi - a zis că mai întâi te-a sunat pe 
tine, dar telefonul tău e închis, tu fiind probabil la spital la maică-ta. 
Mi-am zis atunci să vin încoace. Fii tare, Katea. 

ECATERINA. Uf! E atât de ciudat să ai sentimente, să simți. Nici 
nu ştii cum să reacționezi? 

FEMEIA ÎN VÂRSTĂ. Mi-aş dori mult să te ajut, dar cum? Sunt cu 
tine, înţelegi? Tu ştii asta. Dar ce-i de făcut? 

ECATERINA. Da. E ciudat. S-ar părea că e o veste îngrozitoare, 
dar eu nu simt asta. Eu nu simt nimic. Am auzit ce mi-ai spus, înțeleg. 


Da. Am primit vestea că din vina mea a murit un om. Dar ce-i de făcut? 
Nu știu cum să reacționez. Probabil că ar trebui să plâng? Dar nu-mi 
vine. E o chestie foarte ciudată. Eu nu simt nimic. 

FEMEIA ÎN VÂRSTĂ. Şi eu mă simt destul de ciudat. Tu ai un 
asemenea necaz. Dar cu ce pot eu să te ajut? Sunt cu tine. Dar ce e de 
făcut? 

ECATERINA. Eu nu ştiu ce să fac... aşa un sentiment ciudat. De 
fapt, nu e un sentiment, ci mai degrabă un antisentiment. Eu nu simt 
nimic. Probabil e de la șoc. Tu ce crezi? Asta-i de la șoc? 
Comportamentul ăsta straniu și neadecvat e, probabil, manifestarea 
şocului. Din vina mea a murit un om, iar eu nu simt nimic. E o reacție 
ciudată, nu-i așa? 

FEMEIA ÎN VÂRSTĂ. Nu ştiu. Tot ce vreau este să te ajut. Dar 
cum? Ce-aş putea eu să fac? Sunt cu tine. Cu tine. Poate ar trebui să bei 
ceva? Să merg până la magazin să-ți cumpăr ceva de băut? 

ECATERINA. Pentru ce? Mai ales dacă trebuie să mergi la 
magazin. Nu e necesar. 

FEMEIA ÎN VÂRSTĂ. Îţi va fi mai uşor, dacă vei bea ceva. Crede- 
mă. Hai! Mă duc să cumpăr un whisky. 

ECATERINA. Nu, nu, nu am nevoie de nimic. Mulţumesc. Nu mă 
simt rău. E ciudat, nu-i aşa? Nu mă simt deloc rău. Dar ar trebui să fie 
invers, nu-i aşa? Ar trebui să-mi fie foarte rău, nu-i așa? Celui, căruia i 
se spune că din vina lui a murit un om, ar trebui să i se facă foarte rău, 
nu-i aşa? Dar mie nu mi-e rău deloc. Eu nu simt nimic. Îţi mai aminteşti 
seara aceea la Kiev, când am dansat pentru prima oară dansul „Delhi” 
pentru tine și mama și era acolo şi Andrei? 

FEMEIA ÎN VÂRSTĂ. Cum poţi să mă-ntrebi aşa ceva?! Cum aş 
putea să uit așa ceva?! Ăsta a fost şi va rămâne cel mai important 
eveniment din viața mea. Am fost şocată atunci. În seara aceea, am 
înțeles ce înseamnă dansul. Am înţeles esența dansului, sensul lui. 
Atunci am înțeles că tot ce ne-nconjoară e dans. lar noi toți ne învârtim 
în acest dans precum dansatorii. Doar că trebuie să poţi vedea asta. Eu 
am putut datorită ţie, datorită dansului tău'Delhi”. Eu sunt un 
dansator. Eu sunt dansul. Eu sunt sfârșitul dansului. 


Pauză. 


ECATERINA. Îți amintești prima reacţie a mamei? Îţi aminteşti 
cum striga la mine? 

FEMEIA ÎN VÂRSTĂ. A reacţionat aşa de la şoc. Dar pe urmă ţi-a 
acceptat totuși dansul. 

ECATERINA. Abia după câţiva ani. Adică nu demult. Nu ne-am 
vorbit aproape doi ani. Doar după ce i-au descoperit cancerul și ea s-a 
gândit că o să moară, abia atunci m-a primit şi noi două ne-am 
împăcat. Mi-a zis atunci că acceptă dansul meu nu ca pe un „dans al 
fericirii”, ci ca pe un „dans al fericitei nefericiri”. Imediat după aceea au 
operat-o şi ea a trăit liniştită până acum. Dar dragostea și relația mea 
cu Andrei n-o acceptă şi n-o va accepta nici în ruptul capului. Nimic n-o 
s-o poată schimba, poate doar moartea. Așa că, azi, noi două ne-am 
despărțit definitiv. 

FEMEIA ÎN VÂRSTĂ. Dar doctorul ce ţi-a spus? 

ECATERINA. Doctorul zice ca i-au mai rămas două luni de trăit, 
nu mai mult. leri a devenit clar asta, când a sosit rezultatul biopsiei. 
Deocamdată nu i-am spus nimic mamei. l-ajunge prin câte a trecut. 
Acum doctorul e la ea şi o minte că ar avea probleme cu colecistul. Eu o 
aştept pe asistentă să semnez hârtiile cum că am fost informată de 
diagnostic, că îmi asum răspunderea pentru îngrijire, etc... Vai... 


Ecaterina își duce mâna în dreptul inimii și rămâne așa 
înțepenită. 


FEMEIA ÎN VÂRSTĂ. Te doare inima? Să chem asistenta să-ţi dea 
o nitroglicerină? 

ECATERINA. Nu, nu e cazul. Îmi va trece imediat. Simt de parcă 
cineva mi-a înfipt în inimă o bucată de fier încins. Mi s-a mai întâmplat. 
Va trece imediat. Pfui! A trecut. 


Ecaterina se așează pe canapea. Intră Alina Pavlovna. 


ALINA PAVLOVNA. Bună, Lera. Ai venit la mine sau la fiică-mea? 

FEMEIA ÎN VÂRSTĂ. Reiese că am avenit la amândouă. Ambele 
sunteţi prietenele mele. 

ECATERINA. Mamă, dar tu de unde ai știut că eu mai sunt aici? 
Din întâmplare am întârziat cu plecarea. 


ALINA PAVLOVNA. Din moment ce toate care suntem aici 
suntem prietene, pot să vorbesc deschis. Vreau să mă adresez fiicei 
mele. În primul rând ţin să-ți spun spun că eu știu de metastaze și ştiu 
că mai am doar două luni de trăit. Mi-a zis asistenta. Fetei ăsteia i s-a 
făcut milă de mine și m-a scăpat de minciuni. Bineînţeles că a făcut 
asta pentru bani. Ne-am înțeles mai demult că dacă va fi cancer ea îmi 
va spune. Asta pentru 100 de dolari. De aceea, te rog să-i dai banii 
aceștia. Și Doamne fereşte să-i zici ceva doctorului despre asta, 
altminteri nu voi accepta niciodată ceea ce mi-ai spus. Facem o 
înțelegere: tu nu spui nimănui despre mita dată asistentei, iar eu în 
schimb voi accepta relația ta cu Andrei. Cred că ne-am înţeles. Așa. Dat 
fiind că situația mea s-a schimbat, trebuie să se schimbe și atitudinea 
mea în privința unor lucruri. Deoarece sunt pe moarte, sunt de acord... 
Adică accept relaţia ta cu Andrei ca o «iubire nefericită a doi oameni 
fericiți». Fiţi fericiţi în nefericirea voastră. Sper ca familia lui să nu 
sufere prea mult timp, să treacă cu brio peste asta şi să nu pățească 
nimic rău. Cum s-ar spune: «plecarea tatălui - nu e moartea mamei». 
Lui Andrei să-i spui să vină mâine pe la mine. Voi încerca să mă 
împrietenesc cu el. Mai ales că această prietenie nu va fi una de durată. 


Pauză. 


ALINA PAVLOVNA. Te iubesc, fata mea. Și te accept așa cum eşti. 
Cu „fericitul tău dans al nefericirii» şi cu a ta «iubire nefericită între doi 
oameni fericiți». Fetelor, eu mor fără frică și cu inima uşoară. 
Suferințele mele iau sfârşit. lar fata mea e fericită. De ce aș mai avea 
nevoie? Sunt fericită că tu ești fericită, fetița mea nefericită! Te iubesc. 


Ecaterina se ridică, se apropie de Alina Pavlovna, o îmbrățișează. 
Se așează amândouă pe canapea, ramânând îmbrăţișate. Femeia în 
vârstă s-a întors cu spatele și plânge. Intră ASISTENTA MEDICALA. 


ASISTENTA MEDICALĂ. Vă rog să mă scuzaţi, dar ar trebui 
semnate hârtiile acestea. E o formalitate . Trebuie s-o faceţi 
dumneavoastră, Ecaterina Alexandrovna. Poftim, citiți şi semnaţi. 
Semnătura trebuie pusă în partea de jos a fiecărei pagini. 


Asistenta medicală îi întinde hârtiile Ecaterinei. Ecaterina citește. 
Semnează o hârtie. Apoi o a doua hârtie. Femeia în vârsta stă într-un 
colț și plânge. Ecaterina semnează hârtiile. 

COBOARĂ CORTINA 


ACTORII IES ÎN FAȚA CORTINEI, SE ÎNCLINĂ ÎN FAȚA 
PUBLICULUI 

ATENT ȘI LINIŞTIT 


PERSONAJELE: 


FEMEIA ÎN VÂRSTĂ 
ANDRIUŞA 
ASISTENTA MEDICALĂ 


CORTINA SE RIDICĂ 

O cameră în spital, special amenajată pentru vizitatori. O 
banchetă mică și un fotoliu de plastic. Pe perete câteva afișe -reclamă la 
medicamente împotriva alergiei. 


ANDREI stă în fotoliu. Intră ASISTENTA MEDICALĂ. 


ASISTENTA MEDICALĂ. Din păcate veştile sunt foarte proaste 
pentru dumnevoastră. Pacienta e fără scăpare. Doctorul încearcă să 
facă tot posibilul, dar şansele sunt slabe. lar dacă e să fiu sinceră până 
la capăt, deşi asta contravine eticii medicale, ea de fapt e deja moartă. 
Moartea a intervenit acum zece minute. Doctorii scriu acum raportul 
medico-legal. Oficial, veți afla despre asta doar după amiază. Vă rog să 
păstraţi secretul și să nu mă trădațţi, doar am făcut asta pentru 
dumneavoastră, pentru că m-aţi rugat. 


Pauză 
ASISTENTA MEDICALĂ. Îmi pare foarte rău. 


ANDREI se uită la asistentă apoi, amintindu-și ceva, scoate din 
buzunar o bancnotă de o sută de dolari și i-o dă asistentei. 


ANDREI. Poftim, aşa cum ne-am înţeles. Mulţumesc. 
Asistenta ia banii și-i ascunde în sutien. 


ASISTENTA MEDICALĂ. Pentru puţin. 
Asistenta vrea să plece. 


ANDREI. Mai rămânețţi un pic. Luaţi loc. Mai staţi un pic cu mine. 

ASISTENTA MEDICALĂ. Bine. Asta pot. Doar că... mă scuzaţi că 
insist...dar... Dacă doctorul va afla că eu v-am spus înainte de a vă 
prezenta el oficial ştirea, mă va da afară. lar dacă află că am mai și 
primit bani... 

ANDREI. Vă promit că nimeni nu va afla nimic. Puteţi să staţi un 
pic cu mine? Nu vreau să rămân singur. 

ASISTENTA MEDICALĂ. Bine, bine. Stau. Îmi pare rău că s-a 
întâmplat aşa. Era încă tânără. Și era aşa de frumoasă. 

ANDREI. Aţi auzit vreodată de dansul” Delhi”? 

ASISTENTA MEDICALĂ. Delhi? Nu. Se pare că există un oraş 
Delhi. Parcă e capitala Indiei. Are vreo legătură cu dansul despre care 
vorbiţi? 

ANDREI. O legătură directă. Ăsta e dansul ei. Ea l-a inventat. Sau, 
cum mi-a spus mie cândva, i-a fost oferit. Ea a primit acest dans şi după 
aceea a ajuns celebră. 

ASISTENTA MEDICALĂ. Reiese că ea era dansatoare? 

ANDREI. Eu sunt dansatoarea. Eu sunt dansul. Eu sunt sfârșitul 
dansului. 

ASISTENTA MEDICALĂ. Ciudate lucruri mai spuneţi. 

ANDREI. Și dansul ei e foarte ciudat. E ceva neobișnuit. E ceva 
minunat, care te înfricoşează. Când începi să înţelegi ceea ce vezi, te 


sperii, dar apoi... Apoi doreşti să te dedici cu totul emoţiilor pe care le 
simți...şi atunci întreaga lume se întoarce cu susul în jos! «Trebuie să-ți 
pierzi liniştea, ca s-o redobândești», -nu mai știu cine a spus asta, dar 
este despre dansul ei. 

ASISTENTA MEDICALĂ. Şi de ce se numeşte dansul «Delhi»? 

ANDREI. Acum câtva timp, teatrul de operă și balet, unde ea 
lucra ca balerină, a avut un turneu în India. Acolo, în Delhi, într-o bună 
zi ea s-a pomenit într-un loc care se numeşte «Main bazar». Acolo e 
concentrată tragedia umană. Cerşetori mutilaţi, mizerie, condiţii lipsite 
de orice igienă şi în același timp peste tot se vinde mâncare fierbine. La 
temperaturi de patruzeci de grade, afară vezi atârnate animale şi 
păsări tăiate pentru vânzare, iar mirosul este insuportabil. Băiețandrii 
cu ajutorul monedelor ascuţite taie gențile turiștilor, se face comerț cu 
haine şi bijuterii contrafăcute. Ea a observat că pe jos e plin de viermi 
şi scuipat. Peste tot se aud strigăte şi gemete, claxoanele mașinilor și 
râsete înfiorătoare. Cu alte cuvinte, ea a simțit că s-a pomenit în iad. Și 
atunci şi-a simţit corpul străpuns de un ac și o durere acută 
insuportabilă. S-a simțit ca și paralizată de durere. Ea toată a devenit o 
durere, o mare durere. Alături de ea era un vânzător de carne prăjită. 
Pe grătarul lui era o bucată de fier încins, probabil un făraş cu care 
amesteca cărbunii încinşi, dar Katea l-a luat drept o bucată de fier. Și 
nerealizând nimic din ceea ce face, ea a înșfăcat acest fier încins și l-a 
lipit de inima sa. Şi-a ars pieptul, a căpătat o arsură foarte gravă. Apoi a 
leşinat. Au dus-o la spital. Greu au adus-o în simțţiri. Au insistat cu tot 
felul de tratamente pentru că pe lângă arsură era şi-n şoc emoţional. Îi 
cedaseră nervii. După aceea a plecat din teatru. S-a tratat mult timp. Și 
uite că după aceea, într-o noapte, mai spre dimineaţă, a visat dansul. Și 
cineva care îl dansa. Apoi a înţeles că acel cineva și dansul sunt un tot 
unitar. Și că e ea. Când s-a trezit, Katea ținea minte foarte clar toate 
mișcările dansului, şi ţinea minte şi denumirea lui - „Delhi”. În 
dimineața aceea, în camera sa, Katea a început să-și creeze dansul său 
inegalabil. Mi-a povestit cum îi apăreau în minte toate scenele alea 
îngrozitoare văzute la piaţa din Delhi: cerșetorii, fierul încins, oamenii 
mutilați, handicapațţii, mizeria, iar mişcările dansului ei deveneau din 
ce în ce mai minunate. Așa s-a născut dansul ăsta - ca un imn înălțat 
mizeriei și groazei. Ca un imn înălțat tragediei umane și urâțeniei. Este 
un dans care spune lumii că nu există durere și oroare, că există doar 


frumusețea dansului. Că totul e dans. 

ASISTENTA MEDICALĂ. Şi Osvenţimul tot dans e?! 

ANDREI. Dar de ce v-aţi amintit de Osvenţim? 

ASISTENTA MEDICALĂ. Pentru că acolo naziștii au omorât mii 
de copii evrei. 

ANDREI. Dar ce legătură au copiii evrei cu asta? 

ASISTENTA MEDICALĂ . După părerea dumneavoastră, ce s-a 
întâmplat acolo, tot dans e? 

ANDREI. E curios ce repede aţi reacționat. Nici n-am apucat să 
vă explic totul până la sfârşit. Aţi avut rude care au murit la Osvențim? 

ASISTENTA MEDICALĂ. Nu. Am dat doar un exemplu, primul 
care mi-a venit în minte. 

ANDREI. Mă întreb de ce Osvenţim a fost primul lucru care va 
venit în minte? 

ASISTENTA MEDICALĂ. lertați-mă dacă am spus ceva 
nepotrivit. Doar că atunci când ați început să spuneţi că durerile și 
ororile pot fi un dans minunat, primul lucru care mi-a venit în minte a 
fost Osvenţimul, ca un simbol al durerilor și ororilor. 

ANDREI. Nu pot să vă redau în cuvinte esenţa și sensul dansului 
„Delhi”. Ca să-l înţelegi, trebuie să-l vezi. Eu pot doar să vă spun ce am 
înțeles eu când l-am văzut prima dată. Eram la Kiev. Am înţeles, de fapt 
am simţit cu toată făptura mea că... Cum să vă spun? Că... Că e foarte 
important să accepţi și să primeşti totul așa cum e. Să lași totul să aibă 
dreptul la existenţă. 

ASISTENTA MEDICALĂ. În ce sens? Doar totul şi așa există? 

ANDREI. În sensul că totul e așa cum e. Și trebuie să fie așa, pur 
şi simplu.Trebuie să permiţi să fie aşa. Să nu interzici nimic. Să nu te 
opui... Mi-e greu să-mi găsesc cuvintele. Asta nu înseamnă să nu mai fie 
interdicții. Să fie. Doar că în interiorul tău trebuie să permiţi lucrurilor 
să existe aşa cum sunt ele în exteriorul tău şi cum sunt pretutundeni. 
Totul să rămână la locul său, așa cum e. 

ASISTENTA MEDICALĂ. Şi Osvenţimul? 

ANDREI. Și Osvenţimul. Totul trebuie să rămână așa cum e. 

Pauză 


ASISTENTA MEDICALĂ. Soţia dumneavoastră a inventat demult 
dansul ăsta? 


ANDREI. De ce soția mea? Acest dans nu ea l-a inventat. Eu nu 
vorbeam despre soția mea, eu vorbeam despre o altă femeie. 

ASISTENTA MEDICALĂ. Vai, n-am înțeles asta. Credeam că 
vorbim despre soția dumneavoastră. Că doar acolo în salon e soția 
dumneavoastră... Că doar cu ea s-a întâmplat.... 

ANDREI. Da. Cu ea...Dar eu vorbeam despre o altă femeie. 
Despre o mare dansatoare, pentru că dansul ei îmi dă puteri să accept 
lumea asta şi să pot trăi în ea. 

ASISTENTA MEDICALĂ. Pot să vă-ntreb ceva sincer? 

ANDREI. Nu. Nu știu. Bine, întrebaţi-mă. 

ASISTENTA MEDICALĂ. Dar să nu mi-o luaţi în nume de rău. 
Faptul că soția dumneavoastră a încercat să se sinucidă, asta tot 
trebuie să rămână așa cum e? Asta e tot un dans Delhi? 

Pauză. 

ANDREI. Numai eu sunt de vină. 

ASISTENTA MEDICALĂ. Vă rog să mă iertaţi. Nu trebuia să vă- 
ntreb asta. 

ANDREI. M-aţi întrebat şi eu v-am răspuns. 

ASISTENTA MEDICALĂ. Mă scuzați. 

ANDREI. Eu sunt de vină pentru tot ce s-a întâmplat cu copiii 
evrei la Osvențim. Eu i-am nenorocit și am făcut săpun din ei, pentru 
toaleta mea. Heil Hitler! 


ANDREI se ridică și întinde mâna. 


ANDREI. Heil Hitler! Ăsta-i dansul meu! Heil Hitler! Ăsta-i 
dansul meu! 


ANDREI continuă să facă gestul. 

ANDREI. Ăsta-i dansul meu! Heil Hitler! Heil! Heil! 
ASISTENTA MEDICALĂ. Vă rog să vă opriţi. Nu e voie aici. 
ANDREI.. Ăsta-i dansul meu! Numai eu sunt devină!!! 


Intră FEMEIA ÎN VÂRSTĂ. 


FEMEIA ÎN VÂRSTĂ. Andrei, trebuie sa vă liniștiți. 


ANDREI. Apropiaţi-vă de mine. 


Femeia în vârstă se apropie de Andrei, îl ajută să se ridice, îl 
îmbrățișează. Rămân așa îmbrăţișaţi ceva timp. Andrei plânge pe 
umărul Femeii în vârstă. 


FEMEIA ÎN VÂRSTĂ. Gata, gata, gata. Sunt aici cu tine. Mi-a spus 
mie bine inima că trebuie să trec pe aici. Gata, gata, linişteşte-te. 
Trebuie să te înarmezi cu răbdare și curaj. Toate vor trece. 

Femeia în vârstă se adresează asistentei medicale. 


FEMEIA ÎN VÂRSTĂ. Domnişoară, vă rog să ne lăsaţi singuri. 
ASISTENTA MEDICALĂ. Da, da, bineînțeles.Vă rog să mă scuzați. 


Asistenta medicală pleacă. Femeia în vârstă îl conduce pe Andrei 
spre canapea. Amândoi se așează. Andrei suspină în continuare pe 
umărul Femeii în vârstă, ca un copil mic. 


FEMEIA ÎN VÂRSTĂ. Trebuie s-o eliberezi. Trebuie s-o lași să 
plece. Ştiu că nu e simplu deloc, dar trebuie să faci asta. Deschide-ţi 
inima și las-o să zboare. Oricum ea nu mai e cu tine. Nu e cea pe care o 
ştiai. 

ANDREI. Ea a murit. 

FEMEIA ÎN VÂRSTĂ. Am înţeles asta. 

ANDREI. Numai eu sunt de vină. 

FEMEIA ÎN VÂRSTĂ. Ar trebui să încetezi să mai cauţi vinovatul. 
Ar trebui să te maturizezi. Toţi ar trebui să încetăm să căutăm 
vinovaţii. Ăsta e primul semn al maturizării. 

ANDREI. Și Osvenţimul? 

FEMEIA ÎN VÂRSTĂ. Care Osvenţim? 

ANDREI. Acolo unde se făcea săpun din copiii evrei. 

FEMEIA ÎN VÂRSTĂ. Ce legătură au copii evrei cu asta? 

ANDREI. Am dat şi eu un exemplu, primul care mi-a venit în 
minte. 

FEMEIA ÎN VÂRSTĂ. Mă-ntreb totuşi de ce Osvenţimul a fost 
primul lucru care ţi-a venit în minte? Ţi-a murit vreo rudă acolo? 

ANDREI. Nu. Dar totuși cineva e vinovat de ceea ce s-a întâmplat 


acolo. Cine e vinovatul? Vreau să știu dacă sunt în lumea asta oameni 
vinovați. Asta e întrebarea principală. Există vinovaţi în lumea asta? 

FEMEIA ÎN VÂRSTĂ. Trebuie s-o laşi, Andrei... Să-ţi aduni tot 
curajul şi s-o laşi. Asta e decizia cea mai inteligentă. Asta e eliberarea. 
Ea nu-ți mai aparţine. Ea, așa cum o ştiai tu, nu mai există. A murit. Las- 
o să plece şi tuturor le va fi mai uşor. Și ţie, şi ei, și copiilor evrei. 

ANDREI. Spune-mi, eu sunt vinovat de moartea ei? 

FEMEIA ÎN VÂRSTĂ. Trebuie să încetezi să mai fii copil. Trebuie 
să te maturizezi. Îți aminteşti cum începea dansul ei? La început o 
durere infernală, o durere insuportabilă suportată pentru toţi 
suferinzii acestei planete. Această durere se aseamănă cu o bucată de 
fier încins înfiptă în inimă. lar după aceea, un lung fragment de 
acceptare. Acceptarea durerii, grozăviei și tragediei universale. lar 
apoi, partea principală a dansului - frumuseţea.Tot ce am acceptat, 
toată vina noastră se transformă în frumuseţe. Vina noastră se 
metamorfozează într-o dantelă dumnezeiască. Apoi partea finală. 
Doamne, ce muiere genială a putut ea să fie, din moment ce a inventat 
acest dans irepetabil ca sens și ca frumuseţe. 

ANDREI. Eu pot să simt asta doar când o văd dansând. Doar 
când sunt alături de ea nu vreau să întreb «cine-i de vină?». Dar când 
ea nu e alături de mine, eu încep să mă îndoiesc de toate. Și în capul 
meu apare blestematul ăsta de Osvenţim. 

FEMEIA ÎN VÂRSTĂ. Ea nu mai e. Las-o să plece, Andrei. Ea are 
viața ei, tu pe a ta. Ea a ales. Și nimeni nu e de vină. N-ai pe cine 
învinovăți. Las-o. Elibereaz-o. Imaginează-ți că semnezi niște acte 
subalternilor tăi pentru un concediu suplimentar. Semnează-i ei 
concediul. Abandoneaz-o pe ea, pe copiii evrei, şi bucaţile de fier 
încins. Trimite toate astea în concediu. N-au decât să zboare. Să zboare. 


Intră ASISTENTA MEDICALĂ. 

ASISTENTA MEDICALĂ.Vă rog să mă scuzaţi. Dar ar trebui 
semnate hârtiile astea. Înţeleg că acum vă e greu, dar asta trebuie făcut 
neapărat. Citiţi și semnaţi. Trebuie semnată fiecare hârtie în parte. 


Semnătura se pune jos. 


Asistenta îi întinde hârtiile lui Andrei. Andrei citește. Semnează 


hârtiile una după alta. Semnează lent fiecare pagină. Femeia în vârstă 
stă într-un colţ și plânge. Andrei semnează hârtiile. 

ŞI-N INTERIOR ŞI-N EXTERIOR 


PERSONAJE: 
Alina Pavlovna 
Femeia în vârstă 
Andriuşa 


Asistenta medicală 


SE RIDICĂ CORTINA 


O cameră în spitalul orășenesc, special amenajată pentru 
vizitatori. In cameră sunt trei fotolii mari din piele ecologică și o măsuţă 
mică. Pe perete -un calendar cu peisaje. 


În cameră sunt ASISTENTA MEDICALĂ și FEMEIA ÎN VÂRSTĂ. 


ASISTENTA MEDICALĂ. Din păcate veștile pe care le am pentru 
dumneavoastră sunt proaste. Pacienta e condamnată. Doctorul 
încearcă să facă tot ce se poate, dar nu sunt speranţe. A fost un infarct. 
Inima s-a oprit. lar dacă e să fiu sinceră până la capăt, deși asta e 
împotriva eticii medicale, ea e deja moartă. Moartea a intervenit acum 
zece minute. Medicii completează acum toate hârtiile. Oficial, veţi afla 
asta după amiază. Vă rog să nu spuneţi nimănui că v-am spus, doar am 
făcut-o pentru dumneavoastră. 


Pauză 


ASISTENTA MEDICALĂ. Îmi pare foarte rău. 
FEMEIA ÎN VÂRSTĂ. Da, apropo... 


Femeia în vârstă deschide poșeta, scoate o bancnotă de o sută de 
dolari și i-o dă asistentei. 


FEMEIA ÎN VÂRSTĂ. Vă mulțumesc pentru această informaţie 
sinceră şi operativă. 


Asistenta ascunde banii în sutien, dând să plece. 


FEMEIA ÎN VÂRSTĂ. Luaţi loc, vă rog. Mai staţi un pic cu mine. 

ASISTENTA MEDICALĂ. Bine, stau. Doar că... iertați-mă că revin 
iar la asta...dar... Dacă doctorul va afla că v-am spus înainte de termen, 
mă vor da afară. lar dacă vor mai afla şi de bani atunci... 

FEMEIA ÎN VÂRSTĂ. Vă promit că nimeni nu va afla nimic. Staţi 
un pic cu mine, nu vreau să rămân singură. 

ASISTENTA MEDICALĂ. Bine, bine. Sunt aici cu dumneavoastră. 
Vreau să vă spun că-mi pare tare rău. Condoleanţele mele. 


Pauză 

FEMEIA ÎN VÂRSTĂ. Aţi auzit vreodată de dansul «Delhi»? 

ASISTENTA MEDICALĂ. Delhi? Delhi ca nume de femeie sau ca 
şi capitală a Indiei? 

FEMEIA ÎN VÂRSTĂ. Dansul ăsta s-a născut în capitala Indiei. În 
Delhi. Într-un loc care se cheamă «main bazar». În mijlocul sărăciei, 


mizeriei, în mijlocul suferinței umane. În mijlocul cărnii stricate şi a tot 
felul de alte mărfuri. E cel mai minunat dans pe care mi-a fost dat să-l 
văd vreodată. lar eu am văzut destule, dat fiind că sunt de profesie 
critic de balet. 

ASISTENTA MEDICALĂ. Un dans minunat într-un loc oribil. E 
foarte ciudat. Ştiţi, eu lucrez aici doar de jumătate de an, dar în acest 
timp scurt am văzut foarte mulți morți. 

FEMEIA ÎN VÂRSTĂ. Morți ? 

ASISTENTA MEDICALĂ. Da, morţi. Adică oameni decedați. 

FEMEIA ÎN VÂRSTĂ. lertaţi-mă, dar de ce îmi spuneţi chestia 
asta? 

ASISTENTA MEDICALĂ. Pur și simplu, vreau să vă împărtăşesc 
din experiența mea. Aici la noi, aproape săptămânal moare cineva. Mi 
s-a întâmplat în lift... Eram în liftul mare însoțind targa pe care se afla 
o pacientă care murise. M-am uitat la ea și mi-am dat seama că fata 
tânără era de vârsta mea. Și m-am închipuit pe mine în locul ei. S-a 
întâmplat brusc, fără să vreau să mă gândesc la asta. Atunci mi-a 
devenit clar că și eu cândva voi muri. Cred că e de neînțeles pentru 
dumneavoastră. 

FEMEIA ÎN VÂRSTĂ. De ce? E de-nţeles. 

ASISTENTA MEDICALĂ. Nu, nu puteţi înţelege. Nimeni nu poate 
să înțeleagă. Le povestesc și altora despre asta. Toţi mă ascultă şi zic că 
e de-nţeles, dar eu văd că e de neînțeles. Noi nu putem înţelege că vom 
muri, atâta timp cât trăim sau până nu ne-am îmbolnăvit de cancer. Și 
eu m-am gândit nu o dată la moarte. Şi morți am mai văzut, şi la 
autopsii am fost când eram la colegiu medical. Doar că de data asta, în 
lift, am înţeles asta într-un mod deosebit. Am realizat brusc și de-a 
adevăratelea că eu pot să mor oricând şi că voi muri cândva. Nu știu 
cum să vă explic ce am simțit eu atunci. Nu se poate explica. Dacă, de 
exemplu, dumneavoastră veți începe să vă spuneţi dumneavoastră 
înșivă «eu voi muri, eu voi muri, eu voi muri», nu se va întâmpla nimic, 
n-o să înțelegeţi nimic. Chiar dacă mă ascultați acum și vă gândiţi că nu 
e nimic nou în ceea ce spun eu, că și dumnevoastră ați spus asta 
cândva. E altceva. Noi nu înțelegem că vom muri. Gândul ăsta mi-a 
apărut atunci. Noi nu înţelegem că vom muri. Dumneavoastră ştiţi că 
veți muri, dar nu înţelegeți asta. Aici e problema. Dacă ați înțelege, 
dacă ați înțelege că veți muri, ați trăi cu totul altfel. 


FEMEIA ÎN VÂRSTĂ. Ce-nseamnă acest cu totul altfel? 

ASISTENTA MEDICALĂ. De exemplu, dumneavoastră credeți 
despre mine că sunt un om rău, că am luat bani de la dumneavoastră 
într-un moment dureros pentru dumneavoastră. Dar eu gândesc altfel. 
Eu am observat că sunteţi o doamnă bogată. Chiar dumneavoastră mi- 
ați propus acești bani pentru a afla cât mai repede dacă ruda 
dumneavoastră a murit sau nu. lar eu am luat aceşti bani pentru că am 
mare nevoie de ei acum. Pentru că eu îi adun pentru o plecare. Vreau 
să plec în India. Pe mult timp, poate chiar pentru totdeauna. Eu cred că 
acolo voi putea să-nvăţ de la vreun inițiat care trebuie să fie atitudinea 
noastră față de moarte şi ce ne aşteaptă după. Şi vreau să învăţ asta de 
la el acolo, nu din cărți. Credeţi că e o utopie ceea ce vă spun eu acum ? 
Are sens să plec acolo? 

FEMEIA ÎN VÂRSTĂ. Există o zicală pe tema asta: «e mai bine să- 
ți trăieşti prost propria viață, decât să trăieşti bine o viață străină». 

ASISTENTA MEDICALĂ. Cum să trăieşti o viaţă străină? Se poate 
aşa ceva? Doar fiecare e cu viaţa lui? 

FEMEIA ÎN VÂRSTĂ. Nu. Uite, eu am trăit o viaţă străină. A fost o 
viață frumoasă, chiar fericită, dar străină. Dar acum nu despre mine 
discutăm. Am pomenit despre mine ca să ţineţi minte zicala. Ș-apoi să 
nu vă imaginați că în India sub fiecare pom stă un învăţător care-și 
aşteaptă ucenicii. Pe de altă parte, dumneavoastră veți proceda aşa 
cum veți avea posibilitatea. Păcat că n-aţi văzut dansul Delhi. Probabil 
că v-ar fi influențat mult, din moment ce sunteţi o ființă atât de 
sensibilă. 

ASISTENTA MEDICALĂ. Povestiţi-mi-l, povestiţi-mi acest dans. 
Măcar la modul general. 

FEMEIA ÎN VÂRSTĂ. Cum să povestești un dans? 

ASISTENTA MEDICALĂ. Doar sunteţi critic. N-aţi spus asta? 

FEMEIA ÎN VÂRSTĂ. Îngrozitor! Eu chiar cu asta mă ocup. Dar v- 
am mai spus că-i mai bună o viață proastă a ta, decât una interesantă, 
dar străină. Eu am trăit o viaţă străină. Am povestit despre dansurile 
altora, eu însă n-am reușit să învăţ să execut un pas frumos. 

ASISTENTA MEDICALĂ. Şi totuşi, ce e cu dansul ăsta «Delhi»? 
Cum a apărut? Cine-i autorul? Sau e un dans popular? 


Pauză. 


FEMEIA ÎN VÂRSTĂ. Aţi văzut vreodată cum se taie un porc? 

ASISTENTA MEDICALĂ. Nu, n-am văzut. 

FEMEIA ÎN VÂRSTĂ. Dar realizați că nu e o priveliște plăcută? 

ASISTENTA MEDICALĂ. Nu, nu realizez. De fapt, nu m-am gândit 
la asta niciodată. 

FEMEIA ÎN VÂRSTĂ. Dar carne de porc mâncaţi? 

ASISTENTA MEDICALĂ. Mănânc. 

FEMEIA ÎN VÂRSTĂ. Deci. Priveliștea e oribilă, atunci când se 
taie un porc. Dacă ați fi înțeles asta la fel cum aţi înţeles că veți muri, 
atunci n-aţi mai fi putut pune în gură vreo bucăţică de carne. Vacile și 
porcii le omoară măcelarii, peste tot țâşneşte sângele, animalele urlă, 
ochii le sunt plini de goază, iar după aceea dumneavoastră îi mâncaţi. 
Eu am fost la abator. La un abator model din America. Eu nici până 
atunci nu mâncam carne, dar mulți colegi de-ai mei care erau cu mine 
acolo, au devenit vegetarieni după ce au vizitat locul acela. 

ASISTENTA MEDICALĂ. Dar ce căutați dumneavoastră la 
abator? 

FEMEIA ÎN VÂRSTĂ. Am văzut un spectacol al unui coregraf 
american. El a conceput un balet și a jucat premiera la abator, spre 
marea admiraţie a criticilor americani. Era un spectacol împotriva 
războiului din Iraq. O idioțenie totală. O idee neinspirată, un spectacol 
fără pic de talent, o scârnăvie la care nu te puteai uita. Dar nu asta 
voiam să spun. Părinții mei au fost vegetarieni şi eu nu am mâncat 
carne niciodată de când m-am născut până ieri. leri am cumpărat de la 
piață o bucată de carne de porc, am venit acasă cu ea, am tăiat o 
bucăţică, am băgat-o în gură și am început s-o mestec. Am mestecat-o. 
Eu am putut să mestec și să înghit o bucăţică de carne crudă. Cu asta 
am vrut să-ncep povestea despre ceea ce este dansul Delhi. 

ASISTENTA MEDICALĂ. Nu-nţeleg. 

FEMEIA ÎN VÂRSTĂ. Toată viața mea este un fals. E ca 
spectacolul ăla împotriva războiului din Iraq, de la abator. Toţi cei care 
admiră dansul Delhi sunt niște mincinoşi. Dansul Delhi e de neînțeles 
pentru noi. La sfârșit am vomat toată carnea aia și am leșinat, asta s-a 
întâmplat. Să scrii despre dans şi să nu poți dansa - este o viață străină 
trăită. Dansul si povestirea despre el sunt lucruri diferite. Să-l dansezi 
şi să-l admiri sunt lucruri diferite. Dansul Delhi este dansul unui fericit 


vegetarian cu o bucată de carne de porc în gură. Compasiunea - asta a 
lipsit în viața mea de critic și nici nu există loc pentru aşa ceva. 
Compasiunea este unitate de măsură a cinstei, a sincerităţii și a 
adevăratului înțeles al lucrurilor. Cel care are compasiune nu umblă la 
mitinguri. Cel care e plin de compasiune, nu scrie articole despre 
teatru, ci e preocupat să-și joace propriul rol. 

ASISTENTA MEDICALĂ. Dar manifestul împotriva războiului din 
Iraq nu e compasiune? 

FEMEIA ÎN VÂRSTĂ. E o concepţie intelectuală. lar compasiunea 
sinceră şi adevărată nu e creatoare de concepţii. Să trăieşti o viață 
străină înseamnă să trăieşti în interiorul concepției, concepţie, care e 
creată de cei care nu au compasiune și o înțelegere adevărată a 
lucrurilor. Eu am trăit o viață frumoasă, scriind despre farmecul și 
ororile abatorului, iar autorul dansului Delhi a fost acea vacă, de pe 
care au smuls pielea şi au atârnat-o de cârlig. Autorul dansului Delhi 
este o carne sângerândă, care începe să danseze un dans de o 
frumuseţe care te vrăjeşte. Cel ce vorbeşte despre rahat - rahat e. Cel 
ce vorbește despre frumuseţe - frumuseţe e. Mai bine viața ta proastă, 
decât o viaţă bună, dar străină. Pfui! 


Pauză. Intră ANDREI... 


ANDREI.. Ei?! 
FEMEIA ÎN VÂRSTĂ.. Din păcate totul e foarte rău...Ea a murit. 
Pauză 


ANDREI...Uf! E atât de ciudat să ai sentimente, să simți. Nici nu 
ştii cum să reacționezi? 


Pauză 


ANDREI... Da. E ciudat. S-ar părea că e o veste îngrozitoare, dar 
eu nu simt asta. Eu nu simt nimic. Am auzit ce mi-ai spus, înţeleg. Da. 
Am primit vestea că a murit femeia pe care o iubesc. Dar ce-i de făcut? 
Nu știu cum să reacționez. Probabil că ar trebui să plâng? Dar nu-mi 
vine. E o chestie foarte ciudată. Eu nu simt nimic. 

FEMEIA ÎN VÂRSTĂ. Și eu mă simt destul de ciudat. Avem un 


asemenea necaz. Dar ce e de făcut? 
FEMEIA ÎN VÂRSTĂ. ANDREI.! 


Femeia în vârstă se ridică, se-ndreaptă spre el. Se îmbrățișează. 
Rămân îmbrățișați. 


ASISTENTA MEDICALĂ. Pentru că voi nu înţelegeţi că sfârşitul e 
moartea. 

ANDREI. Cum? 

ASISTENTA MEDICALĂ. Totul e atât de fals şi fără niciun sens, 
pentru că voi nu înțelegeţi că la finele a tot şi a toate se află moartea. 

ANDREI. Nouă ne spuneţi asta?! 

ASISTENTA MEDICALĂ. Tuturor o spun. Și eu nu demult am 
înţeles asta. 

ANDREI. Eu nu-nţeleg ce tot spune ea. Domnișoară, cu noi 
vorbiţi? 

FEMEIA ÎN VÂRSTĂ. Ea a înțeles că odată va muri, iar tu încă n- 
ai înțeles ce-i aia moartea. Asta e tot ce spune ea. 

ANDREI. Eu n-am înţeles ce-i aia moartea? Cui spune ea asta?! 
Eu n-am înțeles? Asta mi-ați spus adineaori mie? Eu nu ştiu ce e 
moartea? Eu nu știu?! Eu?! Eu stau aici, în acest loc, din pricina... 


ANDREI începe să urle. 


ANDREI. Din pricina morții! Ştiţi foarte bine că noi ne aflăm aici 
din pricina morții! 

ASISTENTA MEDICALĂ. Nu e moartea dumneavoastră. 

ANDREI. Cum? 

ASISTENTA MEDICALĂ. lertați-mă, dar eu trebuie să plec. 
Aşteptaţi aici, mă-ntorc curând și am să vă spun tot ce aveţi de făcut. 


Asistenta pleacă. ANDREI stă pe canapea alături de Femeia în 
vârstă. 


Pauză. 


ANDREI. Moartea asta mi-e străină? E cumva moartea unui om 


străin mie? 

FEMEIA ÎN VÂRSTĂ. Ea a vrut să spună că şi moartea unui om 
care nu ţi-e străin oricum e o moarte străină pentru tine, adică în 
sensul că nu e moartea ta. 

ANDREI. Ce sunt vorbele astea? Nu-nţeleg niciun cuvânt! Eu nu- 
nțeleg ce-mi tot spuneți aici! Eu am pierdut un om ce-mi era foarte 
drag şi foarte apropiat. Eu ştiu ce-nseamnă moartea! Uite-o e în fața 
mea, o văd! Uite-o! 


Pauză. 


ANDREI. Ce multe cuvinte. Pronunțați tot timpul foarte multe 
cuvinte. Vorbiţi, vorbiţi. O idee, apoi alta, apoi alta. Și voi toți vorbiţi, 
vorbiți... Atâtea cuvinte. Atâtea cuvinte. Uite, prin asta e superior 
dansul tuturor celorlalte - prin tăcere. 


Pauză. 


ANDREI. La început a fost tăcerea și tăcerea era în Dumnezeu, şi 
tăcerea era Dumnezeu. 


Pauză. 


Intră Alina Pavlovna. Ea merge greu de-abia târându-și 
picioarele, sprijinindu-se în baston. Femeia în vârstă și Andrei o ajută să 
se așeze. 

ALINA PAVLOVNA. Am hotărât să vin încoace. Nu pot să stau 
acasă. 

FEMEIA ÎN VÂRSTĂ. Aşează-te. Ne-au spus să stăm aici şi să 
aşteptăm. 

ALINA PAVLOVNA. Ce să așteptăm? Eu ştiu tot, m-a sunat 
asistenta de îndată ce s-a întâmplat. Ce să mai aștept? 

FEMEIA ÎN VÂRSTĂ. Probabil doctorul şi verdictul lui. 

ALINA PAVLOVNA. Nu mai trebuie să-mi spună nimic. N-am 
nevoie de cuvinte. Nu de asta am venit. Vreau pur și simplu să stau aici. 

FEMEIA ÎN VÂRSTĂ. Stai. Doar să-ți închizi gura, te rog. Stai în 
tăcere. Uite, ca şi Andrei, care a înţeles în sfârşit că tăcerea e de aur. Stă 


şi tace. Aşa să taci și tu. 
Femeia în vârstă dintr-odată își iese din fire şi începe să urle. 


FEMEIA ÎN VÂRSTĂ. Tacă-ţi fleanca! Ai înţeles!? Să n-aud un 
cuvânt de la tine! Ai venit, stai şi taci! Nu pot să te ascult! Nici măcar un 
cuvânt! Ai înțeles?! Ai înţeles?! 

ALINA PAVLOVNA. Am înţeles. 


Pauză. 

FEMEIA ÎN VÂRSTĂ. lartă-mă. M-au lăsat nervii. Te rog să mă 
ierţi. 

ALINA PAVLOVNA. Andrei, cum e soția dumneavoastră? Copiii? 

ANDREI. Ei sunt în regulă. Sunt la vila părinţilor la ţară. lertaţi- 
mă, dar eu nu vreau să vorbesc. Vă rog să-mi permiteţi să tac. 

ALINA PAVLOVNA. Da, da, cum să nu. Toţi trebuie să ne 
supunem ordinului acestei femei severe. 

FEMEIA ÎN VÂRSTĂ. Încă o dată îmi cer scuze. 

ALINA PAVLOVNA. De ce? Continuă, continuă te rog să dai 
ordine. Tu doar ești expert, eşti critic, tu știi mai bine ca oricine ce 
trebuie să facem noi toţi. Noi toți ne supunem ţie. 

FEMEIA ÎN VÂRSTĂ. Ai hotărât să ne arăţi ce bine ştii tu să te 
controlezi? Deşi, dacă e să fiu sinceră, cred că tu nici nu suferi chiar 
atât de mult. 

ALINA PAVLOVNA. Eu am acceptat asta demult. Și nu trebuie să 
fii obraznică, nu şade frumos unui critic celebru ca tine. Obraznici sunt 
doar începătorii, iar cei ca tine dau lecţii. Dacă vrei să-mi dai şi mie 
lecții n-ai decât, dar să nu fii obraznică cu mine, pentru că nu mai eşti 
la vârsta la care să-ți permiţi asta. 

FEMEIA ÎN VÂRSTĂ. lartă-mă. Știu că pentru tine e cel mai 
complicat. 

ALINA PAVLOVNA. Nu, nu e complicat deloc. Eu nu am altă 
alternativă. Eu încă mai sunt vie și continui să trăiesc. Și trebuie să 
trăiesc cumva. Nu am ce să fac altceva decât să accept. Toată viața n- 
am făcut decât asta. Am acceptat, am acceptat. Și acum ca și altă dată. 
Și dansatoarea, și acest dans, şi sfârşitul acestui dans. 

FEMEIA ÎN VÂRSTĂ. Cum ai reușit? 


ALINA PAVLOVNA. Mulțumită morţii. Tot ce avem mai valoros 
în viață e moartea. Eu însămi de câţiva ani tot mor. Ba am cancer, ba 
operaţia a reușit, ba iar a recidivat cancerul, iar o operaţie reușită. 
Lera, eu am înţeles dintr-odată un lucru foarte simplu - noi toți vom 
muri. Ha, ha, ha. Moartea e cel mai bun medicament. Moartea ne va 
lecui pe toți de toate. Ha, ha, ha. Racul e doctorul nostru. Racul de râu. 


Alina Pavlovna râde. Femeia în vârstă zâmbește. Andrei le 
privește mirat. 


ALINA PAVLOVNA. Racul de râu e doctorul nostru. Ha „ha, ha. 
Dureros, dar comic. Ha, ha, ha. 


Alina Pavlovna începe să râdă în hohote. Femeia în vârstă râde și 
ea. Amândouă râd din ce în ce mai tare. Criză de râs. 


ALINA PAVLOVNA. Racul este doctorul nostru. Auzi, Lera, auzi. 
Nu racul - boală, ci cel care e în râu. 


Amândouă râd din ce în ce mai tare. Criză de râs. 
ALINA PAVLOVNA. Racul de râu e doctorul. Înţelegi. Ha, ha, ha. 


Femeile râd. Andrei se uită la ele și pe fața lui apare un zâmbet. 

Intră ASISTENTA MEDICALĂ. Râsul încetează. Femeile se liniștesc. 
Asistenta se apropie de Alina Pavlovna. 

ASISTENTA MEDICALĂ. Vă rog să mă scuzați. Înţeleg că sunteţi 
foarte îndurerată. Dar noi trebuie să vă ajutăm. lar ca să vă putem 
ajuta, dumneavoastră trebuie să semnaţi hârtiile acestea. Cum că nu 
doriți autopsia cadavrului și alte câteva hârtii. Doar după asta putem 
transfera cadavrul la morgă. Trebuie semnate. 


Asistenta medicală îi întinde hârtiile Alinei Pavlovna. Alina 
Pavlovna citește. Semnează o hârtie. Apoi a doua hârtie. Apoi se uită la 
Andrei. Andrei se uită la ea. Alina Pavlovna iar semnează. Femeia în 
vârsta stă într-un colţ și zâmbește. Alina Pavlovna semnează hârtiile. 


COBOARĂ CORTINA 


ACTORII IES ÎN FAȚA CORTINEI, SE ÎNCLINĂ ÎN FAȚA 
PUBLICULUI 


PIESA Ne 6 


Şi la-nceput şi la sfârşit 


Personaje: 
Ecaterina 
Alina Pavlovna 
Andriuşa 


Asistenta medicală 


SE RIDICĂ CORTINA 

O cameră în spitalul orășenesc, special amenajată pentru 
vizitatori. In cameră sunt două canapele și niciun scaun. Pe pereți - 
tapet cu peisaje orășenești europene cu arhitectură medievală stilul 
gotic. 

ANDREI stă pe canapea. Intră Ecaterina. 


Pauză. 


ECATERINA. Salut. Am venit să te susțin. Cum ești?? 
ANDREI. Dacă e să fiu sincer - foarte rău. 


ECATERINA. Olga cum e? 
ANDREI. S-a intoxicat. A luat două flacoane de somnifere. 


Pauză. 


ANDREI. Katea, iartă-mă, dar eu nu pot să fiu fericit după ceea 
ce s-a întâmplat. 

ECATERINA. De parcă fericirea ar depinde de circumstanţe? 

ANDREI. Dar de ce depinde? 

ECATERINA. De inimă. Fericirea se află în inima ta. Ţie nu ţi-a 
fost dat să simți acea stare de parcă de inima ta au lipit o bucată de fier 
încins? 

ANDREI. Nu ştiu. Eu nu mai simt nimic în ultimul timp. 

ECATERINA. Este imposibil să nu simți asta. E o durere ascuțită. 
Inima se încinge și devine o bucată de fier încins. lar fericirea e acolo, 
în interiorul focului, în chiar centrul inimii tale. 

ANDREI. După tine, fericirea este durere insuportabilă? 

ECATERINA. Nu, fericirea este liniște şi pace. 

ANDREI. Dacă îţi lipeşte cineva de inimă o bucată de fier încins, 
e îngrozitor de dureros. 

ECATERINA. Doar în primele secunde, apoi după această durere 
acută se instaurează pacea şi beatitudinea. lar din această pace, mai 
târziu iau naștere oameni și oraşe, copaci şi flori, întreaga lume. 
Această lume e ţesută din ițele frumuseţii și liniştii. 

ANDREI. Da, da. Tot ceea ce spui acum există în dansul tău. Asta 
simte cel care te priveşte dansând. Dar eu nu dansez. Ce să fac? Soţia 
mea, Olga, nici ea nu e dansatoare. Ea ce să fi făcut? ECATERINA. Să-ţi 
trăieşti viața. Ca să interpretezi acest dans nu trebuie să fii dansator 
profesionist. Noi toți suntem născuţi pentru dans, toată viața e un 
dans. Vrem sau nu, asta aşa e. Când mănânci sau când mergi la 
serviciu, când tai porcul sau faci sex, sau repari mașina, tu interpretezi 
un dans. Faci nişte mișcări pe muzică, adică dansezi. 

ANDREI. Care muzică? Acum se aude vreo muzică? 

ECATERINA. Ritmul inimii tale. Bătăile inimii tale sunt muzica 
ta. Pune mâna ta dreaptă pe inimă, închide ochii și ascultă. 


Ecaterina își pune mâna dreaptă pe inimă, închide ochii, rămâne 


nemișcată câteva secunde, apoi deschide ochii, lasă mâna în jos. 


ECATERINA. Asta e muzica după care dansăm noi oamenii. Toţi, 
fără nicio excepție. Noi suntem nişte dansatori, suntem dans, suntem 
sfârșitul dansului. Toate motivele și toate consecinţele din viața 
noastră rezultă din această muzică și mai târziu se-ntorc tot la ea. Când 
această muzică se va sfârși, lumea ta se va întoarce în interiorul inimii 
tale, adică acolo de unde a izvorât. 

ANDREI. Tu auzi acest ritm, ritmul inimii tale, în fiecare clipă? 

ECATERINA. Eu îl aud tot timpul. 

ANDREI. Dar eu și mulți alți oameni ca mine -nu. Noi nu putem 
asculta bătăile inimilor noastre clipă de clipă. Noi trebuie să reparăm 
mașini, să facem sex şi să ne tăiem porcii. 

ECATERINA. Dar de ce să le asculţi? Trebuie doar să simţi acest 
ritm cu toată făptura ta. 

ANDREI. Dar eu nu pot. Soţia mea a înghiţit două flacoane de 
somnifere pentru că i-am spus că iubesc o altă femeie. Că te iubesc pe 
tine. lar acum noi stăm în acest spital, în care peste tot miroase a 
moarte, iar între noi doi e nefericita mea soţie, care s-a otrăvit din 
pricina noastră. Şi eu nu pot să nu mă simt vinovat. Tu nu te simți 
vinovată de cele ce s-au întâmplat? 

ECATERINA. Dar oare trebuie neapărat căutat vinovatul? Oare 
tot timpul e necesar să fie cineva vinovat? Nu se poate oare fără vină şi 
vinovaţi? Oare compasiunea nu poate înlocui căutarea vinovatului? Să 
compătimeşti este mult mai important decât să cauţi vinovați. 

ANDREI. Și Osvenţimul? 

ECATERINA. Care Osvenţim? 

ANDREI. Acel Osvențim unde se făcea săpun din copiii evrei. 
Nici acolo nu există vinovaţi? ECATERINA. Ce legătură are Osvențimul 
? Ţi-a murit acolo vreun apropiat? 

ANDREI. Nu. Am dat un exemplu, primul care mi-a venit în 
minte. 

ECATERINA. E straniu că acest exemplu ţi-a venit primul în 
minte. 

ANDREI. Ce-i de făcut cu asta? 

ECATERINA. Eliberează-te. 

ANDREI. Dar eu nu pot, nu pot. 


ECATERINA. Trebuie să-ți aduni curajul şi să te arzi o dată cu o 
bucată de fier încins. Trebuie să descoperi în tine compătimirea. Doar 
compătimirea îți va elibera mintea de Osvenţim şi de căutarea 
vinovaţilor.. 


Intră ASISTENTA MEDICALĂ. 


ASISTENTA MEDICALĂ. Se pare că ce-a fost mai rău a trecut. 
Soția dumneavoastră și-a revenit. Totul e-n regulă. Va trăi. Puteți 
respira liniştit. Nu puteți intra acum la ea, pentru că doarme. Mergeţi 
acasă și veniți mâine dimineață. Doctorul se va întâlni cu 
dumneavoastră tot mâine dimineață. 

ANDREI se ridică, se apropie de Ecaterina, o îmbrățișează. Rămân 
îmbrățisați ceva timp. 


ECATERINA. Domnișoară, puteţi să ne lăsați singuri? 

ASISTENTA MEDICALĂ. Da, da, bineînţeles. Doar că ar trebui să 
semnaţi niște hârtii. E o formalitate... 

ECATERINA. S-ar putea peste o jumătate de oră? 

ASISTENTA MEDICALĂ. Bine. Revin mai târziu. Poate aveţi 
nevoie de un pic de valeriană? 

ECATERINA. Nu, nu. N-avem nevoie de nimic. 

ANDREI. Avem ceva de discutat. 

ASISTENTA MEDICALĂ. Mă scuzați. 


Asistenta medicală iese. Ecaterina și Andrei stau îmbrăţișaţi. Apoi 
Andrei se îndepărtează și se așează pe canapea. 


Pauză. 


ANDREI. Știi, mi-ar fi fost mai ușor dacă ea ar fi murit. 

ECATERINA. Pentru că ţi-e teamă. 

ANDREI. Teamă de ce? 

ECATERINA. De tot și de toate. Eşti un laş, Andrei. Ţi-e frică de 
tine, de lumea care te înconjoară. Cel mai de preț lucru pe care îl ai este 
dragostea noastră, dar tu nu crezi în ea din pricina inexistentei 
fantome a Osvenţimului, care e doar în capul tău. Tu eşti în acest 


Osvenţim. Tu eşti copilul evreu din care viața face săpun, cu care 
apărătorii drepturilor omului din diverse țări își spală mâinile înainte 
de a merge la mitingurile lor. Chiar și acum, când pronunţ aceste 
cuvinte, ţi se face frică, pentru că în loc de compătimire sinceră, în 
inima ta nu există decât concepții. Concepţia binelui, concepția 
dreptăţii, concepţia Holocaustului. Cel care poate compătimi - acela 
mănâncă cu mâinile murdare, iar cel care-și spală meticulos mâinile 
înainte de masă - acela mărește necesarul de consum și de producţie 
al săpunului pe piața mondială. Se produce tot mai mult și mai mult 
săpun, dar mâinile nu devin mai curate. Tu consideri că balanţa are 
două cupe. De fapt, e numai una. E o singură cupă, cu care nu se 
cântăreşte nimic, dar din care se bea. Din această cupă îți bei viaţa. 
Fiecare - viaţa lui. Și nu trebuie să transformi Graalul în cântar pentru 
produse. Tu mă iubeşti din anumite motive, soţia ta s-a otrăvit din cu 
totul alte motive. În situaţia asta nu trebuie să cântăreşti, trebuie să 
bei. 


Pauză lungă. 


ANDREI. Mi-am vândut mașina din cauza blestematelor blocaje 
de circulație. A devenit imposibil să mai circuli cu mașina prin oraș. 
Pierdeam două ore ca să ajung de acasă la serviciu. Cu metroul ajung în 
jumătate de oră de la ușa apartamentului până la ușa institutului. Merg 
cu metroul şi citesc reclamele lipite pe geamurile și pereţii trenurilor. 
Aflu că sunt aspiratoare minunate, că poți cumpăra apartament luând 
credit, aflu că sunt ţări turistice, că există Egiptul, Turcia. Există Turcia! 
Eu n-am fost acolo, dar ştiu că ea există. Sunt orașe, oameni, mașini și 
metrou. Sunt blocaje. Toate astea există. Lumea asta există, o văd. Eu 
merg mult cu metroul. Cobor sub pământ. Și acolo există viață. Sub 
pământ există viață. Există tuneluri întunecoase, există lumina 
felinarelor. Eu cobor sub pământ și acolo există viață. Eu cobor sub 
pământ. Eu am ales această cale. Mi-am vândut mașina din cauza 
blocajelor şi am hotărât să cobor sub pământ, pentru că așa ajung mai 
repede. Eu cobor sub pământ. Eu cobor sub pământ... Nu mai țin minte 
ce-am vrut să spun...Unde m-am oprit? Că eu cobor sub pământ...Asta 
am spus deja...Nu mai ştiu ce-am vrut să zic mai departe... lartă-mă, 
dar nu mă simt bine. Trebuie să plec, vorbim mai târziu. 


ANDREI se ridică și, clătinându-se, se-ndreaptă către ușă. 


ECATERINA. Te simţi rău, o să te însoțesc. 

ANDREI. Nu, nu. Mă duc acasă, acolo-s copiii. Și aş vrea să merg 
singur. Voi merge cu metroul, voi coborî sub pământ. E timpul... La 
revedere. 


ANDREI pleacă. Ecaterina rămâne singură. 
Pauză. 
Intră Alina Pavlovna. 


ALINA PAVLOVNA. Am vorbit cu asistenta și știu că totul e-n 
regulă. Slavă Domnului! Mare noroc! 

ECATERINA. De ce a trebuit să vii încoace, mamă, când puteai să 
afli asta şi la telefon? 

ALINA PAVLOVNA. Te-am sunat, dar telefonul tău e închis. M- 
am gândit că trebuie să fii la spital. Eram și eu îngrijorată. Și eu mă 
simţeam vinovată. 

ECATERINA. Mamă, dar eu nu mă simt vinovată. 

ALINA PAVLOVNA. Și cu toate astea, ești vinovată. Tu și cu 
Andrei ați adus-o pe biata femeie la sinucidere. 


Pauză. 
ECATERINA. Mamă, tu de ce-ai venit? 
Pauză. 


ALINA PAVLOVNA. Ți-o aminteşti pe Lera, o veche cunoștință 
de-a mea? V-aţi întâlnit la Kiev, în restaurant, când tu ai dansat? O 
intelectuală tipică. 

ECATERINA. lartă-mă, mamă, dar nu-mi amintesc. 

ALINA PAVLOVNA. N-a fost niciodată la noi acasă, dar în 
tinereţe ne vedeam des. Apoi ne-am reântâlnit la Kiev, la restaurant. 


Tu, desigur, nu ţi-o aminteşti, pentru că în jurul tău tot timpul se- 
nvârte multă lume. Și uite că azi am aflat că ea a murit acum doi ani. Au 
trecut doi ani și eu n-am ştiut nimic despre asta. Ciudat 

ECATERINA. Aţi fost apropiate? 

ALINA PAVLOVNA. Cum să-ţi spun? În principiu, nu. Când eram 
foarte tinere ne-nvârteam în aceleași cercuri, apoi ne-am întâlnit mai 
rar. Era de profesie critic de balet. 

ECATERINA. Care era numele ei de familie? 

ALINA PAVLOVNA. Nu-mi amintesc. Ş-apoi nici nu are 
importanţă. Ea n-a scris niciodată despre tine și dansul tău. N - a scris 
tocmai pentru că era înnebunită după el. Acum doi ani am întâlnit-o 
întâmplător la un spectacol aniversar al unui actor, care era o 
cunoștință comună. Am stat de vorbă toată pauza între acte. Am vorbit 
numai despre dansul tău. Atunci mi-a spus că ea nu poate scrie despre 
dansul tău, pentru că e ceva neobișnuit, pentru că e o minune, iar o 
minune n-o poţi descrie în cuvinte. Un critic să recunoască că n-are 
cuvinte ca să scrie o cronică la dansul tău - e ceva! Cred că e un 
compliment pentru tine. 


Pauză. 


ALINA PAVLOVNA. Chiar nu ţi-o amintești? Era o cronicăreasă, 
intelectuală tipică. O chema Lera. Valeria...0O femeie în vârstă, cu 
maniere aristocratice. 

ECATERINA. Îmi pare rău, dar nu mi-o amintesc. Dar aș fi vrut s- 
o cunosc. 

ALINA PAVLOVNA. Acum e prea târziu. Azi, întâmplător am aflat 
că e moartă de doi ani. 


Pauză. 


ALINA PAVLOVNA. N-am fost prietene apropiate, vezi doar că 
nici măcar numele de familie nu i-l ştiu. Dar m-a întristat moartea ei. 


Pauză. 


ALINA PAVLOVNA. Sunt foarte, foarte tristă că a murit. 


Pauză. 


ECATERINA. Mamă, tu de ce-ai venit? 

ALINA PAVLOVNA. Am vrut să văd cum durerea ţi-a distrus 
inima. Am vrut să văd că și tu suferi, că şi ție îți pasă de lumea asta și 
de tot ce se petrece în jurul tău. Dar văd că am sperat degeaba. Tu ca 
întotdeauna ești în lumea ta ciudată şi nu vrei să scoţi capul de acolo ca 
să participi la suferinţele noastre. Ţie nu-ţi pasă de noi. Nu-ţi pasă de 
nimeni. 

ECATERINA. Ai venit să vezi cum sufăr eu? Înseamnă că n-ai 
venit degeaba. Eu sufăr. Poţi să te uiţi la asta. Eu sufăr, mamă. N-ai 
venit degeaba. Uită-te le mine. Eu sufăr. 

ALINA PAVLOVNA. lartă-mă, dar eu nu văd asta. 

ECATERINA. Poate că nu te uiţi suficient de atent? 


Alina Pavlovna examinează cu atenţie faţa Ecaterinei. 


ALINA PAVLOVNA. Te privesc cu atenţie, dar nu văd. 

ECATERINA. Nu vrei să vezi. 

ALINA PAVLOVNA. Eu vreau, vreau foarte tare, mă uit cu 
atenţie, dar nu văd. 


Ecaterina și Alina Pavlovna se privesc drept în ochi. 


ECATERINA. Unde te uiţi, mamă? 

ALINA PAVLOVNA. Doar vezi unde mă uit. În ochii tăi. 
ECATERINA. Și? 

ALINA PAVLOVNA. Nu văd nimic acolo. 

ECATERINA. Straniu. 

AJIHHA IIABJIOBHA. Mă uit, dar nu văd. Straniu. 
ECATERINA. Uită-te mai atent, mai atent! Ei? 

ALINA PAVLOVNA. Mă uit. Din toate puterile mele! 
ECATERINA. Şi?! 

ALINA PAVLOVNA. Nu. 

ECATERINA. Mamă, uită-te, uită-te cu adevărat, nu te relaxa. 
ALINA PAVLOVNA. Mă uit așa cum pot. Și nu văd nimic. 


ECATERINA. Uită-te cât de tare şi de atent poţi! 

ALINA PAVLOVNA. Nu văd. Eu nu văd. Eu nu văd, fata mea, că tu 
suferi. Eu nu sesizez asta. Nu vreau să sesizez. Mie mi-e frică de asta. 
Mi-e frică să recunosc. Nu pot să mă gândesc la suferința ta, mie mi-e 
de ajuns suferința mea. lartă-mă! Te rog să mă ierți, m-auzi, iartă-mă te 
rog! Toată viața eu n-am sesizat suferințele tale, n-am vrut să le 
sesizez. Am venit aici ca să-ți spun asta. Ca să-mi cer iertare. lartă-mă 
te rog, te implor să mă ierți. 


Alina Pavlovna își lipește faţa de pieptul Ecaterinei și plânge ca 
un copil mic în hohote. Ecaterina o strânge în braţe și plânge și ea. Intră 
ASISTENTA MEDICALĂ. 


ASISTENTA MEDICALĂ. lertaţi-mă , ştiu că sunteţi îndurerate, 
dar aş avea nevoie de soțul pacientei noastre. Trebuie semnate niște 
hârtii. 

ECATERINA. El s-a simțit rău şi a plecat. Va veni mâine 
dimineaţă şi cu siguranţă va semna totul. 

ASISTENTA MEDICALĂ. Femeia aceasta nu e cumva mama 
pacientei? 

ECATERINA. Nu, asta e mama mea. 

ASISTENTA MEDICALĂ. Dar dumneavoastră în ce relaţie sunteţi 
cu pacienta? 

ECATERINA. Eu sunt cea din cauza căreia ea a încercat să se 
sinucidă. Sunt amanta soţului ei. 

ASISTENTA MEDICALĂ. Vai! Ca să vezi! Eu voiam doar să aflu 
dacă nu sunteţi cumva rudă, ca să semnaţi dumneavoastră hârtiile, 
adică în locul soțului. Dar după cum văd, nu-i sunteţi rudă. 

ECATERINA. V-am spus doar cine sunt. 

ASISTENTA MEDICALĂ. Clar. Mi-e clar totul. Dar mama 
dumneavoastră de ce plânge? Doar n-a murit nimeni. 

ECATERINA. Ea a aflat despre moartea unei cunoștințe, de aceea 
plânge. 

ASISTENTA MEDICALĂ. Vai! Îmi pare foarte rău. Primiţi 
condoleanţele mele. Poate aveţi nevoie de un pic de valeriană? Aș 
putea să vă aduc. 


Alina Pavlovna își șterge nasul și se mai linişteşte. 
ALINA PAVLOVNA. Nu, mulțumesc. Sunt în regulă. Trebuie să 
plecăm fata mea, să mergem. 


ECATERINA. Noi plecăm, aşa că nu vă deranjați. 


Alina pavlovna îi dă mâna Ecaterinei și se-ndreaptă amândouă 
spre ieșire. 


ECATERINA. La revedere. 
ASISTENTA MEDICALĂ. La revedere. Toate bune. 


Alina Pavlovna și Ecaterina ies. Asistenta rămâne singură. Se uită 
mașinal la hârtiile care au rămas nesemnate. 


COBOARĂ CORTINA 


ACTORII IES ÎN FAȚA CORTINEI, SE ÎNCLINĂ ÎN FAȚA 
PUBLICULUI 
PIESA No 7 


În profunzimea visului şi la suprafaţa visului 


Personaje: 
Asistenta medicală 


Olga 


SE RIDICĂ CORTINA 


O cameră în spitalul orășenesc, special amenajată pentru 


vizitatori. In cameră se află o banchetă îmbrăcată în piele ecologică și 
un taburet. Pe perete e un afiș pe tema «tutunul dăunează grav 
sănătății». 


Olga stă pe banchetă. Intră ASISTENTA MEDICALĂ. 


ASISTENTA MEDICALĂ. lertați-mă, dar am o veste dureroasă. 
Soțul dumneavoastră a murit. Moartea a intervenit acum zece minute. 
Doctorul a făcut tot ce s-a putut. Va veni și el la dumneavoastră peste o 
jumătate de oră, trebuie să termine ce are de făcut. Îmi pare foarte rău. 
Am extraveral,dar și calmante mai tari. Aveţi nevoie de ajutor medical? 

OLGA. Nu. N-am nevoie de nimic. Ah, cred că trebuie să vă 
plătesc, am în poşetă banii. 


Olga caută în poșetă. 

ASISTENTA MEDICALĂ. Vai, lăsaţi. La noi nu se face. Vi - e rău? 

OLGA. Nu, nu. Ba da, mi-e rău, mi-e foarte rău. Vreau să stau așa 
pur şi simplu. Și să nu fac nimic. Se poate? 

ASISTENTA MEDICALĂ. Da. Da. Bineînţeles. Vreţi să staţi 
singură, sau să rămân cu dumneavoastră? 

OLGA. Vreau de una singură... N-are importanță. Nu plecați. 

ASISTENTA MEDICALĂ. Sunt aici. Vreau să împart cu 
dumneavoastră această durere. Dacă vreţi să plângeţi - plângeţi, dacă 
vreţi să-mi povestiți ceva - povestiți-mi. 

OLGA. Nu. Mai bine îmi povestiți dumneavoastră ceva. 

ASISTENTA MEDICALĂ. Eu? Bine! Vreţi să vă povestesc despre 
dansul «Delhi»? 

OLGA. Dans? Ce dans? 

ASISTENTA MEDICALĂ. Dansul «Delhi». Aşa se numeşte dansul 
ăsta. Dansul «Delhi». În cinstea capitalei Indiei. Creatoarea acestui 
dans a fost o femeie tânără, o dansatoare celebră. Fiind într-un turneu, 
s-a întâmplat să se afle în Delhi. lar acolo a nimerit într-un loc foarte 
straniu. Era foarte multă suferinţă în locul acela. Era o piaţă. Erau acolo 
comercianți mizerabili care târguiau bijuterii false, erau cerşetori 
nenorociți. Pe o căldură insuportabilă, atârnau acolo carcase împuţite 
de porc, iar oamenii mâncau cu mâinile murdare. Văzând toate astea, 
dansatoarea a simţit dintr-odată o durere atât de puternică, ce nu 


poate fi comparată decât cu lipirea de piept a unui fier încins. Atâta 
durere a simţit această dansatoare, când s-a pomenit în piața aceea. 

OLGA. Dar de ce a simţit această durere? De ce? 

ASISTENTA MEDICALĂ. Din pricina acelor oameni pe care i-a 
văzut acolo. 

OLGA. Probabil că această dansatoare era o femeie foarte 
gingașă? De aceea a simţit atâta durere văzând niște oameni străini? 

ASISTENTA MEDICALĂ. Nu. Nu era o durere din pricina lor. Şi 
nu era o durere din pricina sorții lor. Era durerea lor. Era durerea 
acelor oameni. Înţelegeţi? Ea nu simţea durere din pricina lor, ea 
simţea durerea lor. Ea a simţit durerea tuturor oamenilor de acolo. Ei 
nu îi era milă de ei, ea nu se gândea la soarta lor nefericită. A simțit 
brusc durerea acelor oameni care o înconjurau. A simţit că în aceşti 
oameni e multă durere. Şi a simțit toată această durere. Durerea a 
intrat în ea, în străfundul inimii ei şi a rămas acolo pentru totdeauna. 
Nu era milă, și nici suferință pentru semeni. Durerea altora a devenit 
durerea cea mai profundă a inimii ei. 

OLGA. Doamne, cât trebuie să fie de greu să încapă în tine atâta 
durere... Doar din pricina propriei dureri inima e gata să se desfacă în 
mii de bucăți. Dar să mai ai și atâtea dureri străine. Şi ce s-a întâmplat 
cu săraca femeie? 

ASISTENTA MEDICALĂ. Ea a transformat această durere în dans 
şi a eliberat-o. A creat un dans care te vrăjea. Dansul Delhi. În acest 
dans ea, asemeni unui doctor iscusit, transforma durerea oamenilor în 
frumuseţe și binecucuvântare, iar apoi lăsa toate astea libere. Ea îi 
elibera pe oameni de durere. Făcea astfel încât durerea scădea. 
Umplându-și propria inimă de această durere, ea o transforma în 
frumuseţe sclipitoare, în pace. Ea reducea cantitatea durerii de pe 
planeta noastră. Așa. lată că v-am povestit despre dansul «Delhi». 

OLGA. A sunat foarte frumos. Și eu unde aș putea să văd acest 
dans, sau ea nu mai dansează? 

ASISTENTA MEDICALĂ. Nu. Ea nu mai dansează. A murit acum 
doi ani. I s-a oprit inima. Chiar în acest spital. Am asistat la moartea ei. 
Eram o admiratoare a ei, am văzut-o dansând de fiecare dată când 
venea în orașul nostru. Nu mi-aș fi imaginat niciodată că femeia pe 
care eu o idolatrizam, va muri în braţele mele. Moartea ei e acel lucru 
care ne unește pe noi două. Voi ține minte mereu cum bătea inima ei și 


cum s-a oprit. S-o păstrez în memorie, a devenit sensul întregii mele 
vieţi. 

OLGA. Ştiţi, acum eu simt o durere foarte mare. Poate îmi 
spuneţi ce să fac? Dumneavoastră șiți să vorbiţi atât de frumos despre 
toate astea. Și ați văzut acest dans tămăduitor. Ce să fac? Mă doare 
foarte tare. Soţul meu a murit, am doi copii. Mă înşela. Ultimul nostru 
an a fost foarte dificil, eu am suferit foarte mult. El iubea o altă femeie, 
asta era foarte dureros pentru mine. Credeam că nu există durere mai 
mare. Chiar am încercat să mă sinucid. Am luat două flacoane de 
somnifere, însă m-au salvat. Dar soțul meu n-a putut suporta toate 
astea, inima lui n-a rezistat. A murit azi în braţele dumneavoastră, 
precum dansatoarea acum doi ani. Ce să fac? Mă doare insuportabil și 
probabil ăsta e doar începutul. Adevărata durere și disperare probabil 
că mă așteaptă mai târziu, când voi ajunge acasă și le voi povesti 
copiilor despre nenorocirea noastră. Apoi, când voi rămâne singură și 
va trebui să trăiesc de una singură. Probabil că îmi va fi mult mai rău 
decât acum, deși acum durerea e insuportabilă. Ce să fac?! Ajutați-mă 
vă rog! Ştiţi să povestiți lucruri atât de minunate. Eliberați-mă de 
această durere groaznică. Transformaţi durerea mea în dansul «Delhi». 
Nu voi putea suporta. Vă rog. 

ASISTENTA MEDICALĂ. Eu pot doar să vă povestesc ce am 
văzut. Pot povesti despre acest dans. Eu sunt doar un observator. Pot 
doar să vă fac cunoștință cu acest dans. Sunt doar un martor... 

OLGA. Povestiți-mi orice, dar nu tăceţi. Când se face liniște, mă 
simt singură şi asta e înfricoşător. Mai povestiți-mi despre acest dans. 
Cu ce începea și cum se sfârșea? Eu o să vă ascult. Vă rog mult. Nu 
tăceţi, vă rog. 


Pauză 


ASISTENTA MEDICALĂ. Acest dans începea cu dansatoarea care 
ne arăta nouă că doarme. Dansul începea cu dansatoarea care adoarme 
şi în somn încep să ia naştere primele mișcări ale dansului. Întreg 
corpul ei începea să se supună acestei mișcări. Totodată, noi 
înțelegeam foarte clar că acest dans se naște separat de voința 
dansatoarei, acest dans se naște de sine stătător, în interiorul visului 
ei. Se naște în somn, se manifestă din interiorul somnului, iar 


dansatoarea doar se supune acestui dans. Ea nu este creatoarea 
acestui dans, ea este însăși dansul. Nu știu cum să explic asta. S-ar 
putea ca astea să fie doar deducerile mele. Eu așa am simţit, așa am 
înțeles când priveam dansul. Dansul doar nu explică nimic, dansul pur 
şi simplu se interpretează. Asta-i tot. Apoi am văzut că în aceste 
mişcări sunt multe sorți. Cum am înțeles asta? După liniile domoale ale 
mâinilor ei. Liniile mâinilor ei, asemeni valurilor oceanului, mi-au 
amintit de soarta tuturor celor care trăiesc pe această planetă. Sorțile 
noastre erau asemeni valurilor, sau a unor desene, a unor modele. Da. 
Asta e, exact. Sorţile noastre sunt asemeni modelelor. Dar dacă te uiţi 
mai atent, observi că modelul nu este decât o linie neîntreruptă, linie 
care crează nemaipomenitele desene. Cu o singură linie se crează 
figurile. Aceste figuri sunt straniile noastre sorți, desenate dintr-o 
singură linie neîntreruptă. Toate durerile noastre, toate suferinţele, 
speranţele noastre, bucuriile noastre și visele noastre sunt niște 
desene minunate, create de o linie neîntreruptă. E o singură linie. O 
durere a tuturor. Așa e, durerea e la fel pentru toți... O linie, o 
frumuseţe și o fericire. Fericirea e la fel pentru toți. Și somnul. Somnul 
e la fel pentru toţi. În somn suntem toți egali. În somn începea dansul 
ei şi în somn se sfârșea. lar minunatele modele ale durerilor noastre și 
ale bucuriilor noastre se transformau în firul de lână, din care se 
tricotează șosete și mănuși. Acest fir de lână își avea începutul într-un 
ghem mare de lână, iar acest ghem de lână se dovedea a fi somnul 
nostru binecuvântat. Și noi ne scufundăm din nou în adâncimea 
somnului nostru. Un somn comun, al nostru, al tuturor. Asta e tot. Ăsta- 
i tot dansul. 


Pauză. 
Olga stă întinsă pe banchetă. Doarme.. 
COBOARĂ CORTINA 


ACTORII IES ÎN FAȚA CORTINEI, SE ÎNCLINĂ ÎN FAȚA 
PUBLICULUI 


